ועדת הכנסת, כנסת 25, פרוטוקול מספר 76, 2023-07-25 00:00

אופיר כץ: בוקר טוב, אני מתכבד לפתוח את ישיבת ועדת הכנסת, היום ז' באב התשפ"ג, 25 ביולי

אופיר כץ:  אנחנו נתחיל עם הנושא הראשון על סדר היום, מס' 3 ברשימה: הודעת ראש הממשלה מיום 23 ביולי כי נבצר ממנו זמנית למלא תפקידו בשל אי-מסוגלות פיזית, לפי סעיף 16(ב1)(1)(א)(1) לחוק-יסוד: הממשלה

אופיר כץ:       כשהעברנו את התיקון לחוק-יסוד: הממשלה בעניין הנבצרות לפני פחות מחצי שנה, בדיונים בוועדה המיוחדת – שאני הייתי היו"ר שלה – עלו טענות מכל מיני צדדים על כך שהחוק מיותר ואין בו צורך אמיתי

אופיר כץ:  כבר אז טענו שישנו צורך אמיתי להשלים את התהליך בנושא נבצרות של ראש ממשלה בשל מצב רפואי, נושא שלאורך הרבה שנים היה לא ברור

אופיר כץ:  עכשיו אנחנו מתכנסים כאן בעניין בקשה לנבצרות זמנית שנמסרה לוועדה מטעמו של ראש הממשלה לפי ההליך שבחוק-יסוד

אופיר כץ:       כידוע לכם, ב-23 ביולי 2023, באזור השעה 01:15 בלילה נדרש ראש הממשלה לעבור פרוצדורה רפואית בטשטוש בתוך זמן קצר

אופיר כץ:  בהתאם לסעיף 16(ב1) לחוק-יסוד: הממשלה הודיע מזכיר הממשלה בשם ראש הממשלה לממשלה וליושב-ראש הכנסת על הפרוצדורה הרפואית ועל כך שנבצר זמנית מראש הממשלה למלא את תפקידו

אופיר כץ:  במשאל טלפוני קבעה הממשלה כי השר יריב לוין ימלא את מקומו של ראש הממשלה

אופיר כץ:  לאחר כשעתיים, בסיום הפרוצדורה הרפואית, הודיע ראש הממשלה על סיום מצב הנבצרות

אופיר כץ:  ההחלטות על תחילת הנבצרות הזמנית ועל סיומה נקבעו בהחלטת הממשלה

אופיר כץ:       הודגש לי כי בשל קוצר הזמן לא ניתן היה לקבל את אישורה של ועדת הכנסת להודעה זו, על פי ההוראות בסעיף האמור טרם מועד ביצועה של הפרוצדורה הרפואית

אופיר כץ:  לאחר מכן הועבר אליי מכתבו של מזכיר הממשלה ולפיכך התכנסנו על מנת לקיים את הוראות חוק-היסוד לפיו על ועדת הכנסת לאשר את הודעתו של ראש הממשלה בעניין יציאתו לנבצרות ברוב של שני-שלישים מחבריה

אופיר כץ:  אף שהפרוצדורה הרפואית עצמה כבר חלפה, וכולנו מאחלים כמובן לראש הממשלה בריאות איתנה, הרי שיש עניין לוועדת הכנסת לקיים את הדיון לאור הנסיבות להודעת הנבצרות, לברר את המצב הנוכחי ולהחליט בסופו של דבר אם לאשר את הודעת ראש הממשלה

אופיר כץ:       בכל מקרה, חשוב לי להדגיש שבין אם נאשר - - -     

יפעת שאשא ביטון: ואם לא נאשר, הוא לא יהיה נבצר יותר?     

זאב אלקין: אם לא נאשר, מקורות החיים של יריב לוין יימחק סעיף ראש ממשלה

אופיר כץ: בכל מקרה, חשוב להדגיש שבין אם נאשר את ההודעה ובין אם לא נאשר אותה, כיוון שמצב הנבצרות כבר הסתיים וכיוון שהשר לוין לא עשה שימוש בסמכויות ראש הממשלה בתקופה הקצרה שבה כיהן כממלא-מקום ראש הממשלה, אין משמעות מעשית להחלטתנו, אבל יש חשיבות בעיניי לפעול בהתאם להליך שקבענו

זאב אלקין: וקורות החיים?     

אחמד טיבי: למה התכנסנו, אופיר?     

אופיר כץ: כי זה ההליך שקבענו בחוק, שהוועדה צריכה לאשר בין אם על משהו שהוא עתידי ובין אם על מקרה כפי שיש לנו עכשיו

רון כץ: מה הנוהל? זה לא אמור להיות לפני האירוע?     

אופיר כץ: כפי שאמרתי, ההכרזה על הנבצרות הייתה ב-01:00 בלילה, היא נמשכה בסך הכול שעתיים, אז זה לא זמן שהיה אפשר לכנס את ועדת הכנסת

נאור שירי: ניסית?     

אופיר כץ: אם חס וחלילה היה קורה משהו, ועדת הכנסת הייתה מתכנסת

זאב אלקין: אתה יכול לומר מה בדיוק הייתה החלטת הממשלה? מה היה הנוסח שלה?     

אפרת רייטן: אתה, כיו"ר ועדת הכנסת, קיבלת באותו יום את ההודעה ממזכיר הממשלה?     

אופיר כץ: באותו לילה יו"ר הכנסת קיבל

זאב אלקין: כי לפי החוק יו"ר הכנסת צריך לקבל ואז לפנות לאופיר כדי לכנס את הוועדה

אופיר כץ: הפנייה של הממשלה נעשתה ליו"ר הכנסת ולאחר מכן נעשתה אליי

אפרת רייטן: מתי קיבלת?     

אופיר כץ: אני צריך לבדוק, לא זוכר

נאור שירי: על איזה אירוע אתם מדברים?     

זאב אלקין: על הנבצרות האחרונה

נאור שירי: אה, לא על ההתייבשות בגלל קרם הגנה וכובע

זאב אלקין: בהתייבשות לא היה רגע של העברת סמכויות

אופיר כץ: לא הייתה נבצרות

נאור שירי: אני לא יודע, כי אנחנו לא באמת יודעים מה היה שם

אופיר כץ: אנחנו מדברים על ההליך שהיה במוצאי שבת האחרון

רון כץ: מהרגע שהוא הגיע לבית החולים, ההתייבשות הקרדיולוגית הזאת, ידעו שיש בעיה, אז למה לא כינסו את ועדת הכנסת?      

אופיר כץ: זה שבוע אחרי

אייל לב ארי: אני אקרא את הודעת הממשלה – הודעה על נבצרות זמנית של ראש הממשלה לצורך ביצוע פרוצדורה רפואית והחלטה על קביעת ממלא-מקום לראש הממשלה

אייל לב ארי:  מצוין בהחלטת הממשלה שהיו דברי פתיחה, 21 קולות בעד

אייל לב ארי:  בהתאם לסעיף 16(ב1) לחוק-יסוד: הממשלה הודיע מזכיר הממשלה בשם ראש הממשלה ביום 23 ביולי 2023, בשעה 01:15 בלילה לממשלה וליושב-ראש הכנסת על נבצרות זמנית של ראש הממשלה לצורך פרוצדורה רפואית ביום 23 ביולי 2023

אייל לב ארי:  מחליטים בהתאם לסעיף 16(ג) לחוק-יסוד: הממשלה, לשם פרוצדורה רפואית שעל ראש הממשלה לעבור ביום 23 ביולי 2023 לקבוע כי השר יריב לוין ימלא את מקומו של ראש הממשלה עד סיום הפרוצדורה הרפואית

אייל לב ארי:  בהמשך ההחלטה יש הערת מזכירות הממשלה: הנבצרות הזמנית של ראש הממשלה ביום 23 ביולי 2023 נמשכה משעה 02:40 בלילה עד שעה 04:00 לפנות בוקר

זאב אלקין: קודם כול, ברור – אני חושב שגם לך, ואני אשמח לשמוע את העמדה של הייעוץ המשפטי לכנסת בעניין הזה – שפה אנחנו חרגנו מהמסגרת של החוק

זאב אלקין:  אתה מציע לנו אישור רטרואקטיבי לאירוע שהיו לו גם תוצאות מתגלגלות בלי שבכלל הנבצרות אושרה

זאב אלקין:  הרי הסדר של החוק מאוד ברור – החוק אומר כך: במקרה של מסלול א', כשראש ממשלה הוא זה שיוזם את הנבצרות, ראש הממשלה מודיע על כך לממשלה ולכנסת, באמצעות יו"ר הכנסת

זאב אלקין:  הנבצרות נכנסת לתוקף רק לאחר אישור שני-שליש מחברי ועדת הכנסת

זאב אלקין:  אגב, אני אשמח לשמוע משגית את חוות הדעת שלה לגבי מה המשמעות של זה

זאב אלקין:  לפי פרשנותי והבנתי צריך באופן אקטיבי הצבעה בעד של שני-שליש מהחברים הקבועים בוועדת הכנסת, כמו כל מיני תהליכים אחרים של פסילה וכו', כלומר לא חברי כנסת שהחליפו חברי כנסת מכהנים, לא הימנעויות, לא רוב של שני-שליש בהצבעה, אלא שני-שליש מחברי ועדת הכנסת

זאב אלקין:  יש 17 חברי ועדה, שני-שליש זה 12

זאב אלקין:  12 מתוך חברי הוועדה הקבועים צריכים להצביע בעד

זאב אלקין:  אני אשמח לקבל תשובה אם הפרשנות שלי היא נכונה

זאב אלקין:       עד שהאירוע הזה לא קרה, אין נבצרות

זאב אלקין:  זה החוק

זאב אלקין:  לכן אני לא מבין משפטית איך ממשלה הלכה והצביעה לפי סעיף (ג) על ממלא-מקום לנבצרות שעוד לא קיימת משפטית ויכול להיות שעוד לא תאושר

זאב אלקין:  זאת אומרת, יש פה הליך הזוי

אפרת רייטן: פסול

זאב אלקין: אתה צודק שבסופו של דבר כבר נגמר האירוע, אבל ממשלה פעלה פה, לכאורה, בניגוד לחוק של הכנסת, לא חיכתה לאישור של הכנסת

זאב אלקין:  אגב, אין מנגנון של אישור נבצרות על-ידי ממשלה במסלול א'

זאב אלקין:  הוא קיים במסלול ב' כשממשלה יוזמת את הנבצרות וראש ממשלה לא ביקש את זה

זאב אלקין:  אבל אם ראש ממשלה ביקש, לא כתוב פה אפילו אישור ממשלה

וליד אל-הואשלה: מתי ועדת הכנסת אמורה להתכנס?     

זאב אלקין: תכף אני אענה

זאב אלקין:  לכן ביקשתי את הנוסח של החלטת הממשלה, ואני רואה שצדקתי

זאב אלקין:  הממשלה לא מאשרת את הנבצרות, הממשלה רק הפעילה סעיף (ג), שבמקרה של נבצרות היא צריכה לבחור ממלא-מקום

זאב אלקין:  אבל על סמך מה פעלה הממשלה כשהנבצרות עוד טרם אושרה על-ידי הכנסת?      לכן ברור שכל ההתנהלות פה, כל ההתנהלות פה, הייתה לא חוקית, גם של הממשלה שרצה-אצה לה לתהליך לפני שהכנסת בכלל אישרה נבצרות

זאב אלקין:  כלומר, השתלטה על תפקיד ראש ממשלה בניגוד לחוק, אין מילים אחרות פה, ועכשיו גם בכנסת

זאב אלקין:  הרי ברור שברגע שמגיעה פנייה כזאת – זה נכון שבדרך כלל לא מכנסים ועדת כנסת ב-01:00 בלילה, אבל יש פה נסיבות ייחודיות

זאב אלקין:  ברוך השם שהכול עבר בסדר, וכולנו מאחלים בריאות לראש הממשלה, אבל אם חס וחלילה זה היה אחרת? הרי כשנכנסים לכזה הליך לא יודעים מה יכולים להיות הסיבוכים

זאב אלקין:  זאת אומרת, נכנסו פה לסיטואציה שבה הנבצרות טרם אושרה והכנסת – כמה זמן לקח לה? זה קרה במוצאי שבת ואנחנו מתכנסים פה היום, יום שלישי

זאב אלקין:  בעיניי זה לא תקין לחלוטין

זאב אלקין:       אני חושב שזה שלא קיבלת מיידית הודעה מיו"ר הכנסת ברגע שזה קרה, עם בקשה לכנס באופן דחוף את ועדת הכנסת, לדעתי זו בעיה

זאב אלקין:  אין לי טענות אליך, כי אם לא קיבלת – אתה לא יכול לכנס

זאב אלקין:  בוודאי שברגע שזה הגיע אליך צריך לכנס באופן מיידי, כי כך בנוי מנגנון החוק

זאב אלקין:  הוא לא בנוי על אישור רטרואקטיבי

זאב אלקין:       אגב, במסלול ב', כן יש תהליך כזה

זאב אלקין:  כתוב שהממשלה מאשרת ויש לה שלושה ימים עד שהכנסת תאשר

זאב אלקין:  כלומר שזה נכנס לתוקף בלי לחכות לכנסת

זאב אלקין:  במסלול א' לא בנו את זה בחקיקה

זאב אלקין:  לכן, כשמסתכלים על כל המסלול, שלב אחרי שלב, כולם פעלו פה בניגוד ברור לחוק והכניסו פה ראש ממשלה זמני, את יריב לוין, בניגוד מוחלט לחוק ולא ברור מתוקף איזו סמכות

זאב אלקין:  אגב, אני לא יודע מה חשבו במזכירות הממשלה והייעוץ המשפטי לממשלה

זאב אלקין:       איפה שורש הבעיה? השורש של הבעיה הוא בחוק

זאב אלקין:  אנחנו דנו בחוק הזה כאן, וכבר אז אמרתי שיש פה הליך הזוי בעיניי

זאב אלקין:  בא ראש ממשלה, אומר: אני נבצר

זאב אלקין:  הוא אומר, בעצמו, לא לקחו לו את זה בכוח

זאב אלקין:  זה לא מסלול ב' שממשלה החליטה

זאב אלקין:  הוא בעצמו אומר: אני רוצה לצאת לנבצרות, לא יכול פיזית, יש לי פרוצדורה רפואית

זאב אלקין:  ואז אומרים לו: לא, לא נשחרר אותך

זאב אלקין:  אתה חייב שני-שליש מוועדת הכנסת

זאב אלקין:  זה יותר מכמות חברי קואליציה

זאב אלקין:  כלומר, מישהו פה היה בכזאת פראנויה שחס וחלילה יוציאו אותו לנבצרות שאמר שגם אם הוא בעצמו ירצה – לא נשחרר אותו, נחייב אותו להישאר

זאב אלקין:  פה הבעיה

זאב אלקין:       זה סעיף הזוי, הוא לא היה בעבר, לפחות לפי מיטב זיכרוני

זאב אלקין:  אופיר, בפתיח דבריך אמרת שזה רק מוכיח שהיה צורך בחוק

זאב אלקין:  נהפוך הוא

זאב אלקין:  אני אגלה לך סוד, הייתי במצב הזה

זאב אלקין:  בדיוק הייתי במצב הזה שראש הממשלה יצא לנבצרות ונכנסתי לנעליו

זאב אלקין:  גם לי יש סעיף בקורות החיים כמו שחושב יריב לוין שיש לו

אופיר כץ: אז לקרוא לך ראש הממשלה לשעבר?     

זאב אלקין: לא, ממלא-מקום

רון כץ: "ראש ממשלה לשעבר" וליריב לוין  "ראש הממשלה הבא"

משה טור פז: עובדתית זה נכון, לוין זה ראש הממשלה בפועל

זאב אלקין: אני אגיד לך איך זה עבד

זאב אלקין:  ראש הממשלה הודיע שהוא הולך לעבור פרוצדורה רפואית שמחייבת ממנו טשטוש והוא לא יכול לתפקד, הודיע את זה למזכיר הממשלה, נדמה לי שהביאו את המועמדות לאישור הממשלה, כמו שמביאים גם בנסיעות לחו"ל וכו'

זאב אלקין:  בחוק הקודם הייתה מספיקה עצם ההודעה הזאת ואישור שלה על-ידי רופא ראש הממשלה ומזכיר הממשלה, והכול עבד בסדר גמור ולא היו שום בעיות והכול היה חוקי ותקין

זאב אלקין:  כאן מדינת ישראל נכנסה למצב שאם חס וחלילה היה קורה משהו, זה היה מייצר אנדרלמוסיה חוקית

זאב אלקין:  היה יכול מישהו לבוא ולטעון: באיזו זכות יריב לוין מנהל את הממשלה? כי הוא מונה על-ידי הממשלה עוד לפני שבכלל נקבעה הנבצרות, בניגוד מוחלט לסדר של החוק

זאב אלקין:       לכן אני מציע לכם להפיק לקחים מהאירוע הזה

זאב אלקין:  זה חוק הזוי, אמרנו את זה בזמן חקיקתו, זה קרה בכנסת הזאת, ולקחת את הסעיף הזה ולשנות אותו

זאב אלקין:  כשראש ממשלה טוען "אני יוצא לנבצרות", לא צריך שלייקס של ועדת הכנסת, אתה רואה כמה מסובך להפעיל את זה

זאב אלקין:  זה לפעמים קורה מהרגע להרגע בנסיבות שיש ולכן צריך דחוף לתקן את האירוע הזה

זאב אלקין:  רוצים לשים שלייקס למצב שממשלה שולחת אותו לנבצרות, שהיא לא תחליט לבד בלי הכנסת? גם זה מיותר בעיניי, אבל אני עוד מבין

זאב אלקין:  פה זה היה הזוי

זאב אלקין:  אתה יכול לקחת את הפרוטוקול, אלה המילים שהשתמשתי בהן במסגרת תהליך החקיקה והצבעתי על הכשל הזה, והינה אנחנו כאן

אופיר כץ: תודה

אופיר כץ:  אחמד טיבי, בבקשה

רון כץ: אבל אתה לא מקשיב

רון כץ:  הוא אמר דברי טעם

אופיר כץ: למה אתה קובע שאני לא מקשיב?      

רון כץ: כי אתה ישר עובר

רון כץ:  חכה, תנהל על זה דיון

אופיר כץ: זה בדיוק מה שאנחנו עושים

זאב אלקין: שאלתי שאלות את הייעוץ המשפטי

שגית אפיק: אני אענה על הכול

אחמד טיבי: יש לי פחות השכלה רפואית מאלקין

אחמד טיבי:  אין לי את התואר הזה מ"מ

אחמד טיבי:  פעם אחת הייתי מועמד למ"מ נשיא המדינה

אחמד טיבי:  אני לא רוצה לדבר על בעיות רפואיות, אני – כמו אלקין – רוצה לדבר על ההליך

אחמד טיבי:  אני לא זוכר ישיבה שהתבקשה כדי לאשר משהו בדיעבד, משהו שקרה, התרחש והסתיים

אופיר כץ: ברוך השם

אחמד טיבי: האמת, הרבה דברים קורים עם הממשלה הזאת ותמיד יש שיא חדש

אחמד טיבי:  מעניין, כל הזמן מעניין פה

אחמד טיבי:       אני לא רואה טעם לאשר בדיעבד דברים

אחמד טיבי:  אני אגיד מה כן היה צריך לעשות: א', היה צריך להודיע ליושב-ראש ועדת הכנסת בזמן, על-ידי היושב-ראש

אחמד טיבי:  הממשלה הייתה צריכה להודיע ליושב-ראש הכנסת תוך כדי אירוע ויושב-ראש הכנסת, על פי דין, היה צריך להרים לך טלפון ואתה – אי אפשר היה לכנס אותנו בלילה – היית צריך לקבל אישור טלפוני של שני-שליש

אחמד טיבי:  אם יש אישור טלפוני, יש נבצרות

אחמד טיבי:  אם אין אישור טלפוני, ועדת הכנסת לא אישרה

זאב אלקין: איך אפשר?     

אחמד טיבי: יש חריג

אחמד טיבי:  אפשר לעשות חריג

אחמד טיבי:  אני אומר שבמקרה הזה אפשר לעשות אישור טלפוני בוועדת הכנסת, למרות שזה לא כתוב, כי זה חריג

אחמד טיבי:  ב-01:30 בלילה, אחד מהלילות היחידים שאנחנו לא פה ב-01:30 בלילה - - -     

אפרת רייטן: אבל ההחלטה מתקבלת לפני, הרי הוא הגיע לבית החולים לפני

אפרת רייטן:  זה היה כמה שעות קודם לכן

רון כץ: זו פרוצדורה יזומה

ולדימיר בליאק: זה היה בערך שעה לפני

אחמד טיבי: אם הוא לא מורדם הוא ממשיך להיות ראש ממשלה

אפרת רייטן: אבל הרופאים מחליטים לעשות את הפעולה הפרוצדורלית הזאת, נכון?      

אחמד טיבי: כל עוד הוא לא מורדם, הוא ראש ממשלה, גם אם הוא בכניסה לחדר ניתוח

שלי טל מירון: מתי התקבלה ההחלטה?         

זאב אלקין: יש הבדל בין החלטה לעשות פרוצדורה לבין החלטה על נבצרות

זאב אלקין:  אלה שני תהליכים שונים

אחמד טיבי: יש מרווח זמן בין זה לזה

אפרת רייטן: אני שואלת שאלה כזאת: נגיד שבשעה חמש קיבלו את ההחלטה, לא היה מספיק זמן להודיע?     

אחמד טיבי: יושב-ראש הכנסת צריך לקבל טלפון מלשכת ראש הממשלה

אחמד טיבי:  אגב, בחמש בערב ראש הממשלה לא ידע שהוא הולך להתעלף או שההולטר שלו - - -     

קריאה: יצפצף

אחמד טיבי: לדעתי זה לא היה ההליך, לא צפצף

אחמד טיבי:  הוא הרגיש רע

אחמד טיבי:  קרה משהו ולקחו אותו דחוף

אחמד טיבי:  אז הטלפונים היו צריכים להגיע אל הכנסת, אל היושב-ראש ואל יושב-ראש ועדת הכנסת

אחמד טיבי:  אני אומר שלמרות שאין בתקנון הצבעה טלפונית בוועדת הכנסת, באופן חריג – גם עכשיו אנחנו עושים משהו מאוד חריג – אפשר היה להרים טלפונים ואז – אם אחר כך אתה רוצה לכנס את הוועדה, אופיר, אחרי שקיבלת אישור טלפוני של שני-שליש – זה משהו אחר

אחמד טיבי:       גם אני אומר, כמו אלקין, שזו פגיעה בקורות החיים של יריב לוין

אחמד טיבי:  בינתיים הוא רק שר משפטים, לא היה ממלא-מקום ראש הממשלה, אבל הקוצב יישאר במקומו

נאור שירי: לפי הדיון במליאה הוא ראש ממשלה על מלא

זאב אלקין: זה אומר שבפועל לא היה ראש ממשלה בתקופה הזאת

אופיר כץ: בועז טופורובסקי, בבקשה

בועז טופורובסקי: תודה, אדוני היושב-ראש

בועז טופורובסקי:  קודם כול, שאלה: אתה מבקש שנאשר בדיעבד נבצרות זמנית? אפשר לקבל את חוות הדעת הרפואית כדי שנדע על מה אנחנו מאשרים או לא מאשרים? גם בכללים שהעברת לנו אתה אומר - - -     

אופיר כץ: זה לא שהממשלה מבקשת להוציא את ראש הממשלה לנבצרות ואז יש לנו פה את הדיון עם חוות הדעת של הרופאים

נעמה לזימי: של הדוח הרפואי שלא הוגש מ-2016

אופיר כץ: כשהממשלה מבקשת ברוב של 75%, אנחנו באים לוועדת הכנסת והנוהל הוא שיש דיון אחריו, אנחנו קובעים איך זה יהיה עם הרופאים

אופיר כץ:  זה הדיון שבו אנחנו מקבלים את חוות הדעת והרופאים מגיעים

בועז טופורובסקי: אבל גם בדיון הזה

בועז טופורובסקי:  אתה מבקש מאיתנו לאשר נבצרות, בין אם זה רטרואקטיבית או לא, אני רוצה לדעת על מה אני מאשר נבצרות, לא על סמך אמירה וכו'

בועז טופורובסקי:  אני רוצה חוות דעת רפואית

בועז טופורובסקי:  אתה רוצה שנאשר? אנחנו רוצים לקבל את חוות הדעת הרפואית

בועז טופורובסקי:  האם אפשר לקבל אותה?      

אופיר כץ: לא, זה לא הדיון

אופיר כץ:  זה לא מחייב

נעמה לזימי: למה לא מחייב? יש נוהל שראש הממשלה לא עומד בו

אופיר כץ: זה לא הדיון פה, נעמה

אופיר כץ:  אנחנו דנים בחוק הנבצרות ואנחנו מקיימים פה תהליך לפי מה שקובע החוק

רון כץ: אבל אין נתונים

רון כץ:  מה הדיון הזה, מה אתה רוצה שנגיד בדיון אם אין נתונים?     

זאב אלקין: הדיון הוא על פעילות בניגוד לחוק

נעמה לזימי: הביאו לי בדיקות גסטרו, שום בדיקה קרדיולוגית מאז

בועז טופורובסקי: אני רוצה להדגיש את המקרה הספציפי

בועז טופורובסקי:  להזכירכם, במקרה הספציפי אמרו לעם ישראל ולנו, חברי הכנסת וחברי ועדת הכנסת, שיש התייבשות

בועז טופורובסקי:  אחר כך אמרו לנו שהוא מאושפז במחלקה הקרדיולוגית, בגלל שזה נוח מבחינת הסיטואציה, אבטחה וכו'

זאב אלקין: אגב, כשהיה השלב של השתלה של ההולטר במעבדת צנתור - - -     

אחמד טיבי: זה  בלי הרדמה

בועז טופורובסקי: יש הרגשה – אני חושב שבכלל הציבור, אבל אני אומר את זה כחבר ועדה – שאנחנו לא מקבלים את כל המידע הנכון לגבי ראש הממשלה

בועז טופורובסקי:  יכול להיות שיש מידע שראוי שלא יועבר ויכול להיות שיש מידע שראוי שיועבר אולי בחדרים סגורים, אבל אנחנו לא מקבלים לא את זה, לא את זה, ואנחנו לא יודעים, מה גם שכציבור וכחברי כנסת וכחברי ועדה  כל פעם מתברר לנו עוד סיפור

בועז טופורובסקי:  השיא של זה זה הקוצב לב

בועז טופורובסקי:       עכשיו אנחנו, כחברי כנסת שגם מממנים את הממשלה, פתאום גילינו שיש ממלא-מקום, ולא משנה מי זה

בועז טופורובסקי:  לא קרה כלום במקרה הספציפי הזה, אבל תאר לך סיטואציה שכן היה קורה משהו וממלא המקום היה מקבל החלטות שלהן יש הכרעה גורלית על כל המדינה ואנחנו לא היינו מאשרים את זה, והוא היה ממלא-מקום שלא בדין, ממלא-מקום בניגוד להוראות חוק-יסוד: הממשלה, ועוד יותר מזה – ממלא-מקום בניגוד להוראות של תיקון חוק-יסוד שהממשלה הזאת הביאה והכנסת הזאת אישרה

בועז טופורובסקי:  זאת אומרת, יש כאן משהו חמור מאוד מבחינת מדינת ישראל והדרך שלה, שלטון ומינהל תקין, ויש כאן משהו שהוא יכול להיות מאוד חמור בפוטנציה, במידה שזה ימשיך כך ולא יעמדו בהוראות החוק

בועז טופורובסקי:      אני אשמח לדעת מה עוד מוסתר מאיתנו, חברי הוועדה

בועז טופורובסקי:  אין לי בעיה שזה יהיה גם בישיבה סגורה, אנחנו יודעים לשמור סודות ואנחנו גם יודעים להפריד בין עיקר לטפל

בועז טופורובסקי:       אני מבקש לשאול את היועצת המשפטית: לאור זה שיש כאן חוק-יסוד – אומנם אני רק עם שני תארים במשפטים, אבל אני רואה סעיף אחר סעיף שלא עמדו בו – אני רוצה לדעת מי עבר על הוראות החוק? מה הסנקציות שיש על מי שעובר על הוראות החוק בנושא כל כך קריטי ואקוטי ? מעבר לזה, האם יושב-ראש הכנסת קיבל הודעה בהתאם להוראות החוק? ואם הוא קיבל את ההודעה – האם היועצת המשפטית הפנתה את תשומת לבו של יושב-ראש הכנסת וגם של יושב-ראש ועדת הכנסת להוראות החוק ועל כך שיש כאן מעבר על הוראות החוק? אם היא לא הפנתה – למה? אם כן הפנית את תשומת ליבם של שני יושבי הראש, אני אשמח לדעת כיצד הגבת או כיצד מתנהלים כאשר הם במודע עוברים על הוראות החוק?     בנוסף, אני גם רואה כאן נוהל, שהוא קצת לא הגיוני

אופיר כץ: את הנוהל תשאיר לדיון הבא

בועז טופורובסקי: אוקיי, אני לא אדבר על הנוהל, אני אדבר על הנושא הזה

בועז טופורובסקי:  האם לאור כל הנושאים האלה ולאור החשש הציבורי ולאור העובדה שהחוק הזה תוקן ולאור המצב הזה, האם אתם לא רואים צורך מהיר לשנות את החוק חזרה או לנוסח שהוא יותר הגיוני? האם לא צריך לעשות משהו כדי שלא נעשה צחוק מהוועדה הזאת, מחוקי יסוד וגם מציבור שלם שמרגיש שיש כאן הנהגה שהחוקים הם סוג של המלצה בשבילה? והינה, חוק-יסוד: הממשלה, עליו הם עוברים, על נושא של נבצרות של ראש הממשלה

בועז טופורובסקי:  הציבור רשאי, ולדעתי אפילו חייב, לדאוג ולקבל תשובות איך לא עושים עוד דברים כאלה שלא עוברים בהם על חוקי יסוד, על הוראות כל כך ברורות, מה גם שהממשלה הזאת דאגה לחוקק

בועז טופורובסקי:  תודה

אופיר כץ: תודה, בועז

אופיר כץ:  שגית, בבקשה

שגית אפיק: חוק היסוד, בנוסחו לאחר התיקון, קובע למעשה שני מסלולים של נבצרות, ושני המסלולים האלה: האחד הוא מסלול שבו ראש הממשלה מודיע לממשלה וליושב-ראש הכנסת על נבצרות זמנית בשל אי-מסוגלות פיזית או נפשית וועדת הכנסת מאשרת את ההודעה שלו ברוב של שני-שלישים מחבריה

שגית אפיק:  המסלול הזה נקבע בדומה למסלול שיש ביחס לנשיא המדינה וביחס יש עוד דוגמאות לכך בחקיקה, שנקבע שם מסלול זהה לחלוטין, למעט אולי בשאלת הרוב, כשנשיא המדינה מודיע לוועדת הכנסת על נבצרות זמנית, ועדת הכנסת צריכה לאשר את נבצרותו ברוב חבריה, על מנת שהמסלול הזה למעשה יתקיים

שגית אפיק:  בחוק-יסוד: נשיא המדינה זה ברוב רגיל, בחוק-יסוד: הממשלה נקבע רוב של שני-שלישים מחברי הוועדה

שגית אפיק:       אני כבר אשיב לשאלתו של חבר הכנסת זאב אלקין – מדובר ברוב חברי הוועדה ובאישור להודעה שנעשה בהצבעה, כפי שנהוג בכנסת

זאב אלקין: שני-שליש מחברי הוועדה הקבועה, לא יכול לבוא חבר אחר

שגית אפיק: כן

שגית אפיק:       המסלול השני, הוא המסלול שקבוע בחוק היסוד, הוא מסלול שבו הממשלה מוצאת ברוב של שלושה-רבעים מחבריה שמתקיימת נבצרות זמנית למילוי התפקיד על-ידי ראש הממשלה, ואז באפשרותה לעשות כינוס של הממשלה ויש איזשהו מהלך אחר שסיומו גם בוועדת הכנסת והכנסת ובאישור

שגית אפיק:  שם יש סעיפים שונים שמתייחסים לתהליך פרוצדורלי שהוא מעט ארוך יותר, יש קצובות של זמנים

שגית אפיק:  אני רק אציין שהתיקון 

זאב אלקין: אם אני מבין נכון, שם כשהממשלה אישרה, זה כבר נכנס לתוקף ויש לכנסת שלושה ימים לאשר

זאב אלקין:  שם מראש לקחו בחשבון שהכנסת יכולה להשתהות, כמו הכרזה על גיוס וכד'

שגית אפיק: נכון

שגית אפיק:  מכיוון שהסעיף הזה היה סעיף חדש שבאמת נחקק כאן, אז אנחנו מצאנו לנכון לקבוע לגביו הליך פרוצדורלי שקבע גם מספרי ימים ועל זה דיון ענף בוועדה

שגית אפיק:  הסעיף השני שמתייחס למסלול שבו ראש הממשלה מודיע, מכיוון שהוא מועתק מחוק-יסוד: נשיא המדינה - - -     

זאב אלקין: לא בדיוק מועתק, הרוב שונה

שגית אפיק: למעט הרוב

שגית אפיק:  ההסדר עצמו, במהות שלו, מועתק מחוק-יסוד: המדינה

שגית אפיק:  הרוב הוא בסוף שאלה יותר טכנית,

שגית אפיק:  מידתיות

שגית אפיק:  ההסדר עצמו מועתק מחוק-יסוד: נשיא המדינה וזה אותו הסדר, ולכן לא נמצא לנכון לעשות כאן שינוי ביחס אליו

שגית אפיק:  אגב, התיקון לחוק-יסוד: נשיא המדינה, שקבע את אישור ועדת הכנסת לנבצרותו של הנשיא בא בעקבות בקשה של נשיא המדינה דאז, הנשיא קצב, שביקש לקבוע אפשרות להודעה שלו באישור ועדת כנסת לנבצרות זמנית למספר ימים

שגית אפיק:  ההנחה של החקיקה, כפי שנחקקה גם ביחס לנשיא המדינה וגם ביחס לראש הממשלה  הייתה שנבצרות זמנית מחמת טעמים רפואיים, ההנחה הייתה שידובר והיא תופעל ביחס להליכים שיתמשכו למספר ימים ולא לשעה-שעתיים ולא יותר

שגית אפיק:  זו הייתה ההנחה גם כשנחקק חוק-יסוד: נשיא המדינה, וזו הייתה ההנחה גם בדיונים בוועדה הזאת

שגית אפיק:  נדמה לי, חבר הכנסת אלקין, שההתייחסות לכך שהסעיפים הם בעייתיים, גם מטעמך ואולי גם מטעם חברים אחרים ואולי אפילו גם מטעם הייעוץ המשפטי לכנסת, היו דווקא ביחס לסרבול של המסלול השני ולא ביחס למסלול הזה שעומד כרגע בפניכם, כי ההנחה לגבי המסלול הזה הייתה שהוא דומה מאוד למסלול קיים ולכן אני חושבת שההתעסקות ביחס אליו הייתה פחותה יותר

שגית אפיק:       נכון שיש סעיף נוסף בחוק היסוד שמתייחס למילוי מקומו של ראש הממשלה

שגית אפיק:  ועד היום, טרם חקיקת חוק היסוד, ניתן היה להפעיל את פרוצדורת מילוי המקום מבלי להגיע לכנסת או לוועדת הכנסת

שגית אפיק:  העניין הזה תוקן

שגית אפיק:  אני חושבת דווקא שההנחה כאן הייתה שזה מחזק את יכולת הפיקוח של הכנסת במצבים של מילוי מקום מטעמים רפואיים

שגית אפיק:  אבל שוב ההנחה הייתה

זאב אלקין: בכל מקרה זה מגיע לפה

זאב אלקין:  פה נקבעת הנבצרות ושם נקבע מילוי המקום

שגית אפיק: ההנחה הייתה שההתעסקות במסלול הזה תהיה כאשר אנחנו מדברים על נבצרות שהיא ארוכה יותר, שהיא למספר ימים, שהכנסת נדרשת בעצם לייצר את הפיקוח במצבים האלה

זאב אלקין: אבל אין מסלול אחר

שגית אפיק: עכשיו אני אתייחס למה היה, גם במענה לשאלותיו של חבר הכנסת טופורובסקי

זאב אלקין: עוד שאלה אחת שלי שלא ענית לי – האם אני מבין נכון עדיין שהסדר הפעולות הוא כזה: נבצרות נכנסת לתוקף עם אישור ועדת הכנסת, המינוי של ממלא-המקום מתבצע לאחר שהנבצרות נכנסה לתוקף?     

שגית אפיק: אני מודה שאני לא בטוחה, ואני אגיד לך למה

שגית אפיק:  מכיוון שהסעיף מתחיל בהודעתו של ראש הממשלה, זאת אומרת שראש הממשלה הוא זה שכבר מכריז על נבצרותו הזמנית, אני נכנס לטיפול רפואי ולכן אני רואה את עצמי נבצר זמנית

זאב אלקין: לא, אבל כתוב פה "ו-"

זאב אלקין:  אם ראש הממשלה מודיע וועדת הכנסת אישרה

שגית אפיק: הודיע לממשלה וליושב-ראש הכנסת

שגית אפיק:  לא כתוב "ו"

זאב אלקין: אבל יש המשך – אם ראש הממשלה הודיע לממשלה וליושב-ראש הכנסת כי נבצר ממנו זמנית למלא את תפקידו בשל אי-מסוגלות פיזית או נפשית וועדת הכנסת אישרה את הודעתו ברוב שני-שליש מחבריה

זאב אלקין:  וכתוב שהנבצרות קיימת רק באחד משני מסלולים

זאב אלקין:  זה מסלול א', ובמסלול א', בתנאי של המסלול של הנבצרות נכנס אישור של ועדת הכנסת

זאב אלקין:  עוד פעם, זה חוק הזוי, אבל לא אנחנו כתבנו אותו

יפעת שאשא ביטון: הרי על זה הייתה כל ההתרעמות

יפעת שאשא ביטון:  כל הבלגן שהיה פה היה סביב זה

שגית אפיק: נכון, אבל המסלול הזה

שגית אפיק:  ההתרעמות וההתלבטות לא הייתה ביחס למסלול הזה, ששוב הוא זהה לסעיף אחר שקיים כבר בחוקי היסוד

שגית אפיק:  ההתייחסות הענפה שהייתה בדיוני הוועדה הייתה ביחס למסלול השני, שבו הממשלה מייצרת את מצבי הנבצרות

שגית אפיק:  ההנחה הייתה שאם יש כבר סעיף נבצרות זמנית שחל כבר היום ביחס לנושאי משרה כאלה ואחרים, וביניהם הנשיא, המסלול הזה הוא כנראה מסלול תקין שעובד

שגית אפיק:  המסלול הזה הועתק לכאן שוב בשינוי שאלת הרוב

יפעת שאשא ביטון: וגם אם ראש הממשלה לא כשיר, הכנסת צריכה לאשר את זה

יפעת שאשא ביטון:  זה היה הבלגן

זאב אלקין: אני אישית דיברתי על מסלול א'

זאב אלקין:  שאלתי למה צריך אישור של ועדת הכנסת למצב שראש ממשלה הוא זה שיוזם את הנבצרות

זאב אלקין:  קיבלתי אז את התשובה של עניין הנשיא, זו בדיוק התשובה שניתנה כששאלתי את השאלה

שגית אפיק: התשובה היא נוספת אבל גם, התשובה היא  שכאשר ידובר למשל בנבצרות לשבוע – בוודאי היית רוצה שיהיה גם פיקוח של הכנסת במצבים כאלה ולא מינוי מילוי מקום בלי שהכנסת או שותפה לעניין

זאב אלקין: הכנסת לא קיבלה לפי החוק סמכויות פיקוח על מינוי ממלא-מקום

זאב אלקין:  אם הייתה מקבלת, אז הייתי מסכים איתך

שגית אפיק: אני מדברת על פיקוח במובן היידוע וההיכרות של התהליך

נאור שירי: זה לא פיקוח, זה יידוע

נאור שירי:  גם הציבור היה יודע, בדיוק כמו שהכנסת הייתה יודעת

שגית אפיק: לא

שגית אפיק:  יש הבדל בין הוועדה לבין - - -      

נאור שירי: זה יידוע, לא פיקוח

שגית אפיק: שוב גם יידוע זה סוג של פיקוח כשעושים דיון בכנסת

זאב אלקין: היה אפשר להכניס סעיף שהממשלה מחויבת לדווח על כך לוועדת הכנסת

שגית אפיק: אנחנו הצענו הצעות שונות במהלך הדיונים, ביניהם גם לייצר אולי איזשהו קשר בין מילוי המקום לבין המסלול הזה, אבל בסופו של דבר נחקק מה שנחקק, בין היתר כדי להיות מותאמים בניסוחים לניסוחים אחרים

זאב אלקין: מה שיקרה זה שאנחנו, כאופוזיציה, נצביע נגד

אופיר כץ: ברור שתצביעו נגד, כי ההצבעות שלכם הן לרוב לא הגיוניות - - -     

קריאות: - - -     

אופיר כץ: ההצבעות שלכם הן פוליטיות

אפרת רייטן: כמה פעמים הצבענו פה גם בעד דברים

אפרת רייטן:  יש פה דברים שהצבענו בעד

נעמה לזימי: אופיר, אם אתה רוצה להיות ענייני, אנחנו נשמח לדוח הרפואי של ראש הממשלה

אפרת רייטן: בקדנציה הקודמת לא רק שלא באתם לוועדות, הצבעתם הכול נגד, גם בדברים שלכם

נאור שירי: אתה רוצה שנעשה לך את ההשוואות, להגיד לך את ההצבעות שהצבעתם נגד? לא עניין אתכם לא נכים ולא כלום, לא אנסים

נאור שירי:  הייתם נגד

נאור שירי:  דוברת ההתנתקות אמרה את זה במפורש

נעמה לזימי: אני לא מבינה, ראש הממשלה עבר אירוע לבבי ועדיין לא הביא את הדוח הרפואי שלו ואנחנו אלה שלא ענייניים וצריכים להוציא בדיעבד לנבצרות?     

אופיר כץ: נעמה לזימי, זה לא דיון על השאילתה שלך

נעמה לזימי: מה לעשות, הכול קשור

נעמה לזימי:  אגב, קיבלתי את הדוח מייד אחרי הנבצרות

נעמה לזימי:  מעניין למה

אופיר כץ: את רוצה דקה על השאילתה שלך? ובזה נסיים, את לא מדברת יותר על השאילתה

נעמה לזימי: מ-2016 ראש הממשלה לא הביא דוח רפואי

שגית אפיק: במסלול הזה של ראש הממשלה אין דרישה לחוות דעת רפואית, וזה להבדיל באמת מהמסלול השני, שהוא המסלול של הממשלה

שגית אפיק:  ולכן לשאלתך, חבר הכנסת טופורובסקי, במקרה הזה לא נדרשת הצגת חוות דעת רפואית בפני חברי הוועדה, מפני ששוב ההנחה הייתה שמדובר בנבצרות זמנית, שראש הממשלה עצמו מודיע  עליה ומבקש אותה והסימן לכך שהוא רוצה למנות ממלא-מקום לזמן קצר לפי בקשתו

שגית אפיק:       לגבי חוות הדעת הרפואית, שנדון בה בכללים שיבואו לכאן בדיון הבא – אז באמת קבענו כל מיני פרוצדורות לגבי אופן ההגשה שלה ובזה נדון בהמשך

שגית אפיק:       לגבי שאלותיך העובדתיות בנוגע לאירוע שאירע – יושב-ראש הכנסת קיבל, להבנתי – כפי שנודע לי בדיעבד, באותו בוקר

שגית אפיק:  זאת אומרת, הדבר קרה לפנות בוקר ואני הכרתי את העניין באותו בוקר, כמה שעות לאחר מכן, לאחר שהנבצרות הזמנית כבר נפסקה

שגית אפיק:  יושב-ראש הכנסת קיבל בזמן אמת את ההודעה ממזכיר הממשלה

זאב אלקין: מתי?     

זאב אלקין: בלילה

זאב אלקין: מתי בלילה?     

זאב אלקין: אני לא יודעת, לא עשיתי בירור של דקות

נאור שירי: אולי תפתחו קבוצת וואטסאפ "נבצרות"

נאור שירי:  איך זה מתבצע? מה, שולחים הודעה ליושב-ראש הכנסת - - -     

אפרת רייטן: אני חושבת שהסעיף הזה פשוט מנוסח גרוע, עובדה שזה מה שקרה

אפרת רייטן:  אין פה לוח זמנים, הסעיף הזה מנוסח לא טוב

שגית אפיק: רגע אני עוד לא סיימתי אולי תתנו לי לסיים אני אענה לכל השאלות

שגית אפיק:  תנו לי לסיים את הדברים ואני מבטיחה לענות על כל שאלה

שגית אפיק:  אני לא אשאיר שאלה שלא התייחסתי אליה

שגית אפיק:  אני רק רוצה להגיד איך אני רואה את הדברים ומה אני מכירה מהאירוע הזה בפן העובדתי

שגית אפיק:       להבנתי, משיחה שקיימתי למחרת בבוקר, ביוזמתי, עם מזכיר הממשלה, הבנתי שהוא פנה ליושב-ראש הכנסת בזמן אמת, לפני שהוא פתח במשאל הטלפוני עם יתר השרים בממשלה, על מנת למנות ממלא-מקום

שגית אפיק:  המשאל הטלפוני נועד למינוי שר המשפטים יריב לוין כממלא-מקומו של ראש הממשלה

שגית אפיק:  לפי מה שנמסר לי על-ידי מזכיר הממשלה, עמדת הייעוץ המשפטי שהם התייעצו איתו באותה עת, במשרד ראש הממשלה,  הייתה שמכיוון שמדובר בפרוצדורה רפואית שתיארך לא יותר משעתיים, אין צורך באישורה המוקדם של ועדת הכנסת

אפרת רייטן: למה?      

ולדימיר בליאק: אבל מי מחליט על זה?     

שגית אפיק: לא שלי

שגית אפיק:  עכשיו אני אומרת עובדות

אפרת רייטן: אחר כך תתני את חוות דעתך

שגית אפיק: אני אומרת עובדות

אפרת רייטן: מחוקקים פה חוק עם כל כך הרבה לקונות, כל כך הרבה בעיות ואחר כך מסבירים כל מיני הסברים מוזרים לחלוטין

אפרת רייטן:  מה קרה לכם?     

בועז טופורובסקי: נמצא כאן נציג היועץ המשפטי לממשלה?     

אופיר כץ: לא

אפרת רייטן: הוא לא היה נבצר זמנית

אפרת רייטן:  לפי החוק שאתם חוקקתם הוא לא היה נבצר זמנית, לא עמדתם בתנאים שאתם בעצמכם חוקקתם

רון כץ: הייעוץ המשפטי לממשלה הם חלק מהנוהל הזה?     

בועז טופורובסקי: לדעתי חשוב שיהיה נציג של היועץ המשפטי לממשלה

שגית אפיק: אני מניחה שלמזכירות הממשלה יש ייעוץ משפטי

נאור שירי: בית הנשיא שלח, אבל משרד ראש הממשלה לא שלח

שגית אפיק: בית הנשיא מופיע בכללים לאחר מכן שחלים לגביו והוא הגיע לדיון השני, לא לדיון הזה

זאב אלקין: הם גם חלים

זאב אלקין:  למה בדיון כזה אין נציגים של מזכירות הממשלה, של משרד המשפטים? אלה הדברים הכי בסיסיים

שרון ניר: אי אפשר להתייחס לזה בקלות דעת, זה דיון משמעותי

זאב אלקין: הרי הכללים חלים על הנשיא - - -     

אפרת רייטן: זה פשוט כל כך מכעיס

אפרת רייטן:  שמתם את חוק הנבצרות על סדר-היום, מיהרתם מיהרתם מיהרתם, כי זה היה הדבר הכי חשוב בעולם לתקן, כי פחדתם שהיועצת המשפטית הולכת להכניס אותו לנבצרות

אפרת רייטן:  עשיתם פה חוק עם מלא חורים, מלא בלגנים

אפרת רייטן:  כולנו פה הרמנו דגלים תוך כדי זה, אמרנו שיש פה לקונה, יש פה בעיות, לא פתרתם, לא עשיתם, רצתם רצתם רצתם

אפרת רייטן:  ועכשיו, כשאנחנו מעמתים אתכם עם זה, אין לכם תשובות

אופיר כץ: אנחנו מטפלים בזה

זאב אלקין: הייתה פה פעילות בניגוד לחוק, צריך לשמוע מה הם אומרים על זה

שרון ניר: אז במקום לשמוע מה הם אומרים, אנחנו מתבקשים לאשר בדיעבד

אופיר כץ: אנחנו נטפל בעניין של מזכירות הממשלה

בועז טופורובסקי: זה לא רק המזכירות, כי היועצת המשפטית של הכנסת אומרת שהייעוץ המשפטי לממשלה אמר למזכיר הממשלה או למישהו שלא היה צריך לעמוד בהוראות החוק, בגלל שזו פרוצדורה קצרה

בועז טופורובסקי:  אני רוצה לשמוע איך הם אומרים כזה דבר

שרון ניר: כאחת שמגיעה מאזורים שעושים בהם תחקירים של הפקת לקחים, מה שאנחנו מנסים לעשות פה זה תהליך של הפקת לקחים על אירוע שהוא אירוע חשוב, שיש לו חוק ויש בו חריגה מחוק-יסוד, ועכשיו אנחנו מנסים לברר מי אמר למי, מתי

שרון ניר:  הדיון הזה פשוט לא ראוי

שרון ניר:  יש פה חריגה מהחוק, יש פה חריגה מהכללים, יש פה אי-דיוקים, ואנחנו  מתבקשים להיות פה עלה תאנה

בועז טופורובסקי: זה היה בהרדמה וטשטוש, מה שהיה יכול להסתבך להרבה מאוד כיוונים אחרים

אפרת רייטן: גם ככה כולם פה עלי תאנה

אפרת רייטן:  גם הכנסת היא עלה תאנה

שרון ניר: אני רוצה את כל הנתונים בצורה של תחקיר, כדי שנלמד ונפיק לקחים

שרון ניר:  זו הציפייה הבסיסית שלי

אפרת רייטן: ביזיון

זאב אלקין: כשיש לך פראנויה, זה מביא אותך לכזה מצב

סימון דוידסון: ומה היה קורה אם זה היה נמשך שבוע ימים? מי ידע שזה יהיה שעתיים?     

שגית אפיק: לא נותנים לי להמשיך לדבר - - -     

שרון ניר: ועדת הכנסת היא לא עלה תאנה

אופיר כץ: חברי הכנסת, אני מבקש

אופיר כץ:  שרון, אפרת, זהו, אף אחד לא מדבר, תנו לה לסיים

שגית אפיק: אני כן אתייחס לדברים שאמרה חברת הכנסת שרון ניר

שגית אפיק:  ממה נפשך בסופו של דבר? אי אפשר לומר שכרגע מקיימים כאן דיון, גם אם זה דיון פיקוח

שגית אפיק:  אי אפשר לומר מצד אחד שההליך הזה שנקבע בחוק הוא לכאורה לא דרוש ואין צורך להגיע לוועדת הכנסת, ומהצד השני, כשמקיימים את הדיון לומר שאין צורך גם בדיון, כי הוא דיון לא רציני

שרון ניר: זה לא מה שאמרתי

בועז טופורובסקי: אני שאלתי שאלה, אפשר לתת לה לענות? אחר כך כל אחד יקבל רשות דיבור

יפעת שאשא ביטון: זה עניין לא רציני, כי אנחנו התנגדנו לחוק, החוק עבר, אז שיקיימו אותו

יפעת שאשא ביטון:  אי אפשר ליהנות מכל העולמות, גם מצד אחד להילחם עליו ומצד שני גם - - -     

אפרת רייטן: יש פה גם גמגום וגם התפתלות ואין לכם תשובות, כי אתם יודעים שמה שקרה כאן הוא מתחת לכל ביקורת

שרון ניר: ויש ניסיון להפוך אותנו לאיזשהו סוג של עלה תאנה שמאשר בדיעבד משהו, ולזה אנחנו לא מוכנים לתת את היד

אפרת רייטן: זה אפילו לא אותך, זה את אנשי הקואליציה ואת יושב-ראש הוועדה

אפרת רייטן:  הם עלי התאנה

סימון דוידסון: שימי לב, אפרת, כל אנשי הקואליציה עזבו

סימון דוידסון:  כולם

סימון דוידסון:  היחידי שנשאר פה הוא קלנר

יפעת שאשא ביטון: סימון, חבר הכנסת סעדה אמר: אני לא נשאר בדיון סרק הזה – כי הוא יודע שכל מה שקורה כאן זה סרק

יפעת שאשא ביטון:  זה מה שעושה הקואליציה מהרגע הראשון

יפעת שאשא ביטון:  הוא יודע שבסופו של דבר סתם רצו לרצות את מי שדחף אותם לעשות את השטות הזאת והיום הם אפילו לא מסוגלים לעמוד בשטויות של עצמם

אופיר כץ: טוב, חברים, אני מבקש לא להפריע

אופיר כץ:  אתם לא נותנים לה להשלים משפט

שגית אפיק: כששוחחתי עם מזכיר הממשלה הוא ציין בפניי שלפי ייעוץ משפטי שהוא קיבל ממשרד ראש הממשלה עמדתם הייתה שבמצב הזה שבו מדובר בנבצרות שהיא לפרוצדורה רפואית בלבד של כשעתיים, אין צורך באישור ועדת הכנסת

שגית אפיק:  לכן הוא עשה את הפנייה, שהוא ראה בה כפנייה הצהרתית, ליידוע יושב-ראש הכנסת

שגית אפיק:  כשאני למחרת ראיתי את הדברים, ציינתי בפני מזכיר הממשלה, בפני יושב-ראש הכנסת ובפני יושב-ראש ועדת הכנסת שלפי דעתי נדרש אישור ועדת הכנסת

שגית אפיק:  אני ציינתי שלדעתי נדרש אישור ועדת הכנסת גם אם בזמן אמת סברה הממשלה באמת ובתמים, גם אם על פי ייעוץ משפטי שהם קיבלו או לא על פי ייעוץ משפטי – כך הם נהגו – אני סברתי שגם בדיעבד נכון יהיה להביא את ההליך לאישור ועדת הכנסת, על מנת לעמוד בהליך הקבוע בחוק

שגית אפיק:  לאור הדיון הזה אני לא יודעת אם עצתי הייתה נכונה או טובה, מוטעית או מטעה, אבל אני סברתי שנכון יהיה שוועדת הכנסת תתכנס לבחון לקבל את הבקשה של מזכיר הממשלה ולאשר את הנבצרות, גם אם האישור יינתן בדיעבד, משום שזה ההליך שקבוע בחוק

שגית אפיק:  ואני סברתי שנכון שיהיה שבאירוע ראשון שאירע לאחר תיקון חוק-היסוד, שהכנסת לכל הפחות תפעל בהתאם להליך הקבוע בחוק

שגית אפיק:       הגיע מכתבו של מזכיר הממשלה ויושב-ראש ועדת הכנסת כינס את הוועדה מייד לאחר מכן

שגית אפיק:  נכון שההליך שאנחנו עושים כאן הוא בדיעבד, נכון גם שבזמן הפרוצדורה הרפואית, בעת שמונה ממלא-המקום לאותן שעתיים בהן ראש הממשלה נבצר באופן זמני בהתאם לחוק, ממלא-מקומו לא ביצע שום פעולה

שגית אפיק:  לכן למעשה, בין אם הנבצרות תאושר היום על-ידי ועדת הכנסת ובין אם היא לא תאושר, אין נפקות מעשית, מכיוון שלא נעשו פעולות בשעת הנבצרות

שגית אפיק:       זה נכון שלאחר התיקון – ואני מניחה שמכאן גם נבעה הטעות במשרד ראש הממשלה או במזכירות הממשלה – לאחר התיקון יש שאלה מה היחס בין מינוי ממלא-מקום גם אם לפרוצדורה רפואית קצרה לבין המסלול שקבוע בחוק, שראש הממשלה בעצם מחיל על עצמו – מודיע ביחס לעצמו שהוא נבצר באופן זמני

שגית אפיק:  זה דבר שאולי שניתן יהיה לשקול אותו בעתיד ולחשוב אם רוצים לעשות איזושהי הסדרה אחרת

שגית אפיק:  יחד עם זאת אני שוב אומרת כיועצת משפטית

אופיר כץ: כמו שעכשיו?     

שגית אפיק: אני מניחה שההנחה הייתה שכשראש הממשלה מודיע על עצמו שהוא נבצר זמנית שוועדת הכנסת לא תמצא לנכון לומר לו: לא, אינך נבצר, אנחנו חושבים שלא

שגית אפיק:  זו הייתה ההנחה חוק-יסוד: נשיא המדינה, וזו הייתה ההנחה גם כשנחקק ההליך ביחס לכאן

אפרת רייטן: אבל כתבתם בדיוק, במפורש, שצריך פה אישור

אפרת רייטן:  אחרת לא הייתם כותבים את זה

שגית אפיק: לשאלה של רייטן – כיוון שזה חל גם ביחס לנשיא המדינה  ההנחה הייתה שכשראש ממשלה או כשבעל תפקיד אחר מודיע שהוא נבצר בין לכמה שעות ובין לכמה ימים, לא תאמר לו ועדת הכנסת אני מבקשת ממך באופן עקרוני שתמשיך

שגית אפיק:  אינך נבצר זמנית בנסיבות אלה

שגית אפיק:  ההנחה הייתה שבנסיבות האלה ועדת הכנסת תקבל את הודעתו של ראש הממשלה

שגית אפיק:  בכל אופן, זה עניין שאפשר לשקול אותו בדיעבד

שגית אפיק:  אני מניחה שגם מזכירות הממשלה – ולכן הם פעלו כפי שהם פעלו – ההנחה שלהם הייתה שהם לא נכנסים אפילו לגדר הנבצרות, אלא הם נמצאים מכיוון שמדובר בפרוצדורה רפואית של שעתיים בלבד, שהם נמצאים באזור שמאפשר להם למנות ממלא-מקום בין אם זה

שגית אפיק:  נכון אני אמרתי את עמדתי, אני אמרתי את עמדתי, אני אמרתי לכם כאן ביושר מה חשבתי באותו בוקר, ולכן אני המלצתי שהדיון הזה יתקיים, גם אם בדיעבד המשמעויות שלו הן לא קיימות

אפרת רייטן: אמרת שביום ראשון הרמת דגל כי קראת את לשון החוק, כי באמת לקחו חצי ממה שנוח להם

אפרת רייטן:  הרי אם זה היה אותו טשטוש, כמו שהם מדברים עליו, הם גם לא היו צריכים להגיד ליושב-ראש הכנסת

אפרת רייטן:  הם לא היו  צריכים להגיד, אבל הם כן בחרו להגיד

אפרת רייטן:  הלכו חצי דרך, אבל לא הלכו את החצי השני שזה אומר לבוא לוועדה

שגית אפיק: אני מניחה שאם הנבצרות הייתה נמשכת מעבר לשעתיים, ההודעה הייתה התהליך היה נמשך ויושב-ראש ועדת הכנסת היה מעודכן וניתן היה לקיים ועדת כנסת באותו בוקר

אפרת רייטן: אבל אין מסלול כזה

אפרת רייטן:  או שיש חוק או שאין חוק

שגית אפיק: משזה הסתיים  בזמן כל כך קצר - - -     

אופיר כץ: ברור שלבוא עכשיו ולהצביע על משהו שהיה כאילו - - -      

יפעת שאשא ביטון: זה מגוחך

אופיר כץ: בסדר, אני גם מבין את זה

אופיר כץ:  אבל בין לדלג על זה לבין לעשות לפי החוק – אין ברירה, חייבים ללכת לפי החוק

יפעת שאשא ביטון: אבל יש לי הצעת ייעול

אופיר כץ: חייבים ללכת לפי החוק

אופיר כץ:  אף אחד פה לא חושב שזה נראה דבר – בדרך כלל אנחנו מאשרים בכנסת דברים קדימה, גם אם זה חוקים או כל מיני דברים - - -     

שגית אפיק: עצם זה שביקשתי שיתקיים כאן הדיון, גם בדיעבד, זה לאו דווקא כדי לומר שצריך לאשר או לא לאשר, אלא מעצם זה שצריך גם לקיים את התהליך הפרוצדורלי הקבוע בחוק, זה דבר שאני רואה בו חשיבות

שגית אפיק:       הדבר השני הוא שבעייני מכיוון שהקביעה בחוק הייתה כדי ליידע בסופו של דבר את ועדת הכנסת, ויש חשיבות בקיומו של הדיון הזה, אז אני חושבת שנכון - -      

אפרת רייטן: זה לא רק ליידע

שגית אפיק: - -  לצורך מעמדה של ועדת הכנסת והכנסת שלהבא

אפרת רייטן: אני מצטערת, אבל זה לא ליידע

אפרת רייטן:  כתוב כאן "לאשר"

אפרת רייטן:  למה להקטין את זה רק ל"ליידע"

אופיר כץ: אבל אם זה אירוע שהיה שעתיים, אי אפשר היה לאשר את זה לפני

אפרת רייטן: אין לי שום בעיה, אופיר, תראה לי את הסעיף

אפרת רייטן:  אתם חוקקתם את זה - - -     

אופיר כץ: נכון, לא הגיוני לאשר בדיעבד, אני מקבל את זה, אבל העובדות - - -      

אפרת רייטן: תראה לי את הסעיף

אפרת רייטן:  אתם יודעים את זה היטב, אין דבר כזה

אפרת רייטן:  אחרת לא היינו צריכים לקיים את הדיון הזה

זאב אלקין: כמה שרים יש בממשלה? יותר מ-30

זאב אלקין:  זאת אומרת, גוף של יותר מ-30 חברים

זאב אלקין:  אנחנו גוף של 17 חברים

אופיר כץ: זה היה טלפונית

אפרת רייטן: רמסו את הכנסת

בועז טופורובסקי: אני לא רוצה לעשות קרקס מהחוק

בועז טופורובסקי:  יש לנו מזל שזה עבר כמו שזה עבר ואנחנו אחרי, וכולנו מאחלים לראש הממשלה להיות בריא תמיד, אבל כמו שהתיקון הזה חוקק מפראנויה, אז גם בצד השני יש גם פראנויה

בועז טופורובסקי:  חשוב שתבינו את זה

בועז טופורובסקי:  יש כאן מהלך שבו הוסתר מהכנסת ומוועדת הכנסת, לפי הוראות החוק, דברים

בועז טופורובסקי:  יש כאן אמירה שהכנסת צריכה לאשר – והיא לא אישרה; יש כאן אמירה שיושב-ראש ועדת הכנסת צריך להודיע לחברי הכנסת והוא לא אישר; הייתה כאן אמירה של היועצת המשפטית שמזכיר הממשלה אמר שהייעוץ המשפטי במשרד ראש הממשלה אמר שזה בסדר, והייעוץ המשפטי הזה שאמר שבסדר, או מזכיר הממשלה שאמר שהייעוץ המשפטי אמר לו, לא נמצאים כאן כדי להעיד בעצמם ולהסביר איך לעזאזל זה בסדר לעבור על הוראות החוק

בועז טופורובסקי:       אני מסכים שעקרונית, בדיעבד, הכול בסדר, אבל אם היה קורה משהו – כולם יודעים שטשטוש והרדמה יכולים להסתבך

אופיר כץ: זו בדיוק הנקודה

אופיר כץ:  ברור שאם האירוע הזה חלילה לא היה שעתיים, אלא היה יותר, אז ברור שוועדת הכנסת לא הייתה - - -     

אפרת רייטן: מה זה ברור? ברור למי? אבל זה לא כתוב בשום מקום

אופיר כץ: כיו"ר ועדת הכנסת, כמובן שאם האירוע היה ארוך, בטח שהיינו עושים הרבה יותר מהר

אפרת רייטן: אני מצטערת, לא ברור

אפרת רייטן:  אתה לא היית בלופ, אתה לא היית במשחק

אפרת רייטן:  אם היו שואלים אותך, יכול להיות שהיית אומר אחרת

אפרת רייטן:  לא היית במשחק, לא ספרו אותך, לא התקשרו אליך, לא ביקשו את האישור שלך, ועכשיו אתה אומר "זה ברור"

אפרת רייטן:  מה ברור?      

אופיר כץ: כי הליך של שעתיים, ברור שלא היינו מספיקים לעשות את זה

אפרת רייטן: 	בקדנציה הזאת לא ברור לי שום דבר

בועז טופורובסקי: חוק-יסוד: הממשלה, או חוק-יסוד בכלל, אמור להיות חלק מחוקה

בועז טופורובסקי:  אלה לא חקיקות שאפשר להגיד "נראה לי במצב הספציפי", וזו גם לא הסמכות שלנו

בועז טופורובסקי:  זה הרעיון של חוק-יסוד

בועז טופורובסקי:  דרך אגב, של כל חוק ותקנה, אבל בטח ובטח חוק-יסוד

בועז טופורובסקי:  מיהרנו בכנסת הנוכחית לתקן את זה, בין אם זה טוב או לא טוב – הכנסת אישרה את זה

בועז טופורובסקי:  זה חוק-יסוד וההוראות שלו הן מאוד ברורות ולא מאפשרות לנו שיקול דעת ולעבור על הוראות חוק היסוד

בועז טופורובסקי:       לכן אני מבקש לדעת גם מהייעוץ המשפטי של הממשלה מה דעתם על זה ומה הייתה דעתם בזמן אמת; גם לדעת ממזכיר הממשלה מה נאמר ומה לא נאמר; לדעת מה האמת ומה לא האמת

בועז טופורובסקי:  אם רוצים שנתקדם לאשר בדיעבד נבצרות של ראש ממשלה, יכול להיות שיש בזה היגיון, אבל אנחנו כן דורשים לדעת את חוות הדעת הרפואית

שגית אפיק: אני רק אשלים בשתי מילים לעניין עמדתו של הייעוץ המשפטי לממשלה - - -     

אפרת רייטן: לממשלה או של ראש הממשלה?     

שגית אפיק: לממשלה

שגית אפיק:  לאחר שהעלינו את הדברים, גם בפני מזכיר הממשלה וגם בפני היועצת המשפטית של משרד ראש הממשלה, היא בדקה את הדברים עם הייעוץ המשפטי לממשלה במשרד המשפטים, וגם הם הגיעו למסקנה שזה יהיה נכון לוועדת הכנסת להתכנס ולדון

בועז טופורובסקי: אני חושב שתזכרו את החשש גם של חברי הוועדה, גם של חברי הכנסת וחלק גדול מהציבור, מכך שלא אומרים לו תמיד את כל האמת

בועז טופורובסקי:  בנושא של נבצרות ראש ממשלה, ועוד של מי שמונה להיות ממלא-מקומו, יש כאן תהליך שהיה יכול להיגמר בצורה אחרת

בועז טופורובסקי:  אנחנו רוצים להימנע מזה בעתיד

בועז טופורובסקי:  הייתי ממליץ ליושב-ראש לא להתקדם, לא עם הכללים שאחר כך מביאים ולא להתקדם עם האישור של הנבצרות, כי פשוט לא נאשר את זה

בועז טופורובסקי:  אני חושב שיש מקום לשנות בצורה כזאת או אחרת, אפילו מטעם הוועדה, את חוק היסוד בצורה שתתאים לכל האפשרויות ולחשוב בצורה קצת יותר הוליסטית, לא בצורה פראנואידית ונכונה לכל סיטואציה

בועז טופורובסקי:  תודה רבה

יפעת שאשא ביטון: יש לי הצעת ייעול, דברים פרקטיים, אז בואו נתקדם

נאור שירי: גם לי, אבל יש לי הרגשה שלא יקבלו אותה

נאור שירי:       בגלל שכולם דיברו ואין לי משהו חכם להגיד - - -     

יוליה מלינובסקי: אז למה אתה מדבר?     

נאור שירי: כדי לשחת את זמני

נאור שירי:  אני אתחיל מזה שזה יהיה קצר מאוד

נאור שירי:  זה טוב?      קודם כול, הדיון פה מתחלק לשניים – האחד לגבי העבר והשני לגבי העתיד

נאור שירי:  בעבר – אנחנו חיים בקרקס

נאור שירי:  בואו נודה על האמת, הדיון פה דן במשהו שאין לו שום קשר למציאות

נאור שירי:  נפקות זו מילה גדולה לקרקס שהולך פה, כי אנחנו בקרקס

נאור שירי:  מבקשים מאיתנו לאשר משהו שאפילו אתה, יו"ר הקואליציה – ויש לי עבר איתך שאתה יושב בוועדה שאתה מרגיש לא נוח והתחלתי להבין את המימיקות בפנים שלך, סליחה על הפגיעה בפריימריז

נאור שירי:  גם אתה אומר: אני יושב במקום שהוא חצי הזוי

יפעת שאשא ביטון: גם סעדה אמר את זה

נאור שירי: אבל הוא ברח, וגם קלנר שהרים את היד בוועדה – גם ברח

נאור שירי:  זה בסדר, שנייה נזרום עם הקרקס

נאור שירי:  אני רק רוצה לסבר את האוזן של מי שבכל זאת שומע או רואה אותנו, שאנחנו חיים במדינה שבה הממשלה לא מקיימת את החוק שהיא עצמה חוקקה בגאון - - -     

אפרת רייטן: עוד לא יבשה הדיו

נאור שירי: בדיוק

נאור שירי:  אז אנחנו חיים במדינה כזאת שהממשלה מחוקקת חוק דרך הכנסת – שיש לה מקום מאוד גדול בציבוריות הישראלית – לא עומדת בחוק ואז הממשלה אומרת תעשו דיון על זה שלא עמדתי בחוק, תאשרו את זה, נסמן את ה-"וי" ונתקדם

נאור שירי:  איזה אזרח במדינת ישראל מקבל את הפריבילגיה הזאת? פריבילגים זה משהו שאנחנו אוהבים להגיד פה, אז הממשלה הפריבילגית מרשה לעצמה לא לעמוד בחוק, לעשות על זה דיון, לכסת"ח את זה והכול בסדר

נאור שירי:  אז אני רוצה לבשר לאזרחי ואזרחיות מדינת ישראל: שימו לב לפרקטיקה, איזה כייף זה, בפעם הבאה שלא תעצרו ב"עצור", לא תשלמו מסים, תעברו באדום, פשוט תבקשו דיון מהיר בכנסת, נתכנס ויהיה בסדר, נלבין את זה

נאור שירי:  זה הצד המצחיק של האירוע

נאור שירי:       עכשיו יש לי הצעות לייעול - - -     

זאב אלקין: בתנאי שיתקשרו קודם למזכיר הממשלה

נאור שירי: נכון, הם צריכים איזה יועץ משפטי שייתן חוות דעת ויגיד: תזמן דיון מהיר ובוא נלבין את זה

זאב אלקין: שכל מי שרוצה לעבור באדום, שיתקשר למזכיר הממשלה

יפעת שאשא ביטון: שיגיד שהוא התכוון להודיע מראש - - -      

נאור שירי: בהצעת החוק שחוקקתם דובר על כללים שאמורים להיקבע, אני מניח כללים שמגדירים את הזמן - - -     

אופיר כץ: זה הדיון הבא

נאור שירי: לא

נאור שירי:  אני מדבר על מה שחוקק, לא על מה שאתה רוצה עכשיו לשנות

אופיר כץ: הכללים הם הדיון הבא שאנחנו עושים

אופיר כץ:  אגב, הכללים האלה היו צריכים להיקבע משנת 1964, והינה אני היושב-ראש שעושה את זה לגבי  נשיא המדינה

נאור שירי: אני אמליץ עליך להשיא משואה ביום העצמאות הקרוב

נאור שירי:  יש לי הרגשה שיהיו הרבה חברי כנסת שישיאו משואה

נאור שירי:  המתחרה העיקרי שלך הוא עמית הלוי, וזה תושבי ותושבות טבריה

יפעת שאשא ביטון: האיש למשימות מיוחדות

אפרת רייטן: כל מי ששירת חוקים פרסונליים לראש הממשלה

נאור שירי: אני אפרגן לקלנר כי הוא הסיר את השם שלו מהצעת החוק הבזויה, מחוק טבריה

רון כץ: אני גם מפרגן לו, זה דבר גדול

רון כץ:  סוף-סוף איש עם טיפה עמוד שדרה, זה כמו חוליה בעמוד שדרה

נאור שירי: אני רוצה לדבר על הפרקטיקה של ההודעה, כי מעניין אותי מה קרה

נאור שירי:  זה היה סביב 01:00 בלילה, מתקשר ראש הממשלה ואומר: אני רוצה לצאת לנבצרות – דבר שאני מפקפק בו לחלוטין, אבל נניח – ואז הוא מקבל את חוות הדעת, ואז מזכיר הממשלה מתקשר ליו"ר הכנסת אמיר אוחנה? כי אתה היית בסוף חוליה בשרשרת - - -      

אופיר כץ: אני לא קיבלתי את זה און-ליין

נאור שירי: אז ראש הממשלה מתקשר - - -      

שגית אפיק: במכתבו של מזכיר הממשלה הוא כותב בדיוק את הפרוצדורה: "ביום 23 ביולי בשעה 01:00 בקירוב הודיע ראש הממשלה לחתום מטה כי עליו לעבור פרוצדורה רפואית בטשטוש" - -      

נאור שירי: הרופא שלו הודיע

שגית אפיק: - - "על מנת לעמוד בסד הזמנים" - -       

אפרת רייטן: ב-01:00 בלילה? אבל הוא הוציא את הסרטון לפני

שגית אפיק: - - "על מנת לעמוד בסד הזמנים הקצר של מינוי ממלא-מקום, הודיע החתום מטה לחברי הממשלה ויושב-ראש הכנסת בשם ראש הממשלה את הודעתו כאמור וביצע משאל טלפוני

שגית אפיק:  ברגע שהושג הרוב הטלפוני אושרה ההצעה להחלטה בשעה 01:50

שגית אפיק:  יודגש כי לא הייתה שום היתכנות מעשית לכנס את ועדת הכנסת עד ביצוע הפרוצדורה הרפואית"

אפרת רייטן: ואם חס וחלילה משהו משתבש?     

נאור שירי: שחררו, בהמשך לקרקס, עכשיו מגיע מופע הפילים

נאור שירי:       הרופא שראש הממשלה בוחר נותן לו המלצה רפואית, ראש הממשלה בוחר את מזכיר הממשלה שלו שמודיע, שבוחר את הייעוץ המשפטי שראש הממשלה בוחר, שמתקשר ליושב-ראש שראש הממשלה מינה, שמתקשר או מודיע ליושב-ראש ועדת הכנסת שראש הממשלה מינה

נאור שירי:  הכול ראש הממשלה, ממנה את הכול, הוא מקיף את עצמו בכולם - - -     

זאב אלקין: ובסוף צריך את האצבע של נאור שירי, שהם לא מינו אותו

נאור שירי: ופתאום, הופססס, היה 01:00 והייתי קצת לחוץ – ואת זה השמטתי במקריות לחלוטין והכול בסדר ואנחנו חיים בעולם שבו כדור הארץ גם שטוח ואין יקום ואנחנו סובבים את השמש והכול בסדר

נאור שירי:  אז אני רוצה לשאול על הפרקטיקה הבאה: מי בוחר את הרופא? כי אני מבין שכל שומרי הסף כבר לא קיימים

אופיר כץ: זה הדיון הבא

נאור שירי: בסדר, אבל אנחנו בקטע הפרקטי

נאור שירי:  אתה זוכר שאמרתי הצעת ייעול?      

אופיר כץ: הצעה לייעול שנקיים את הדיון הבא שמתוכנן להתקיים

נאור שירי: נכון, והייעוץ המשפטי - - -      

אופיר כץ: קיבלתי

נאור שירי: אתה לא קיבלת

נאור שירי:  חכה, תשמע מה אני מציע

נאור שירי:  אני רוצה שרופא הכנסת יהיה מעורב בזה

נאור שירי:  כמו שהכנסת - - -     

אופיר כץ: תשאיר את זה לדיון הבא

נאור שירי: כמו שהכנסת דואגת לייעוץ משפטי עצמאי, כמו שהיא דאגה לגוף מחקר עצמאי, רופא הכנסת צריך להיות בזה

סימון דוידסון: איך מסתיימת הנבצרות? באיזה הודעה?     

שגית אפיק: ההודעה מראש היא לזמנים של הנבצרות

סימון דוידסון: ואם זה היה חמש שעות? זה בלתי נתפס הדבר הזה, כי הם אומרים שעתיים, אבל אנחנו יודעים שכשנכנסים לטיפול רפואי לא יודעים כמה זמן זה יהיה

שגית אפיק: אם זה היה חמש שעות, ככול הנראה הם גם היו מספיקים להגיע לוועדת הכנסת

נאור שירי: חדר ניתוח זה כמו בית משפט – אתה יודע איך אתה נכנס, אתה לא יודע איך אתה יוצא

נאור שירי:  לא יכול להיות שזה טיעון קביל

סימון דוידסון: לפי מה שראינו אתמול במליאה, הנבצרות לא הסתיימה

עמית הלוי: - - -      

נאור שירי: סליחה, עמית

נאור שירי:  אופיר רוצה לדבר והוא יהיה לפניך והוא ישיא משואה לפניך

נאור שירי:  אני אישית אדאג לזה

עמית הלוי: - - -     

נאור שירי: תגיש הצעת חוק שהיקום כולו סובב סביב כדור הארץ או סביב טבריה

נאור שירי:  זו גם הצעת חוק הגיונית לגמרי

אופיר כץ: קודם כול, אם לא החוק, אז בכלל לא היינו דנים בזה, זה בכלל לא היה מובא לידיעתנו

אופיר כץ:  היה ממלא-מקום ונגמר האירוע

אופיר כץ:  אני חושב שזו כבר התקדמות

אופיר כץ:  זו פעם ראשונה מאז שחוקקנו את החוק, אמרתי לכם בצורה הכי ישרה שגם לי זה מוזר שלמעשה אנחנו מאשרים בדיעבד

רון כץ: לפי המבטים של היועצת המשפטית, לא עושים את זה אף פעם

אופיר כץ: יחד עם זאת, אנחנו גם לומדים ואני גם שומע את ההערות שלכם ואני גם אפנה ליושב-ראש הכנסת ולמזכירות הממשלה לראות איך בפעם הבאה אנחנו מכינים את עצמנו פרקטית להליך – שחלילה לא יקרה - - -     

יפעת שאשא ביטון: אז בוא נתקן את החוק

יפעת שאשא ביטון:  יש לי הצעה פרקטית, אבל אתם מסתובבים סביב עצמכם

אופיר כץ: אנחנו צריכים לראות איך אנחנו עושים את זה בהתאם להערות שהעליתם, וחלקן באמת מוצדקות

אופיר כץ:  מה לעשות, גם זה קורה לכם לפעמים

אופיר כץ:  זה משהו שאני מתכוון לעשות מייד בתום הדיון ביחד עם הייעוץ המשפטי, כדי לראות בפעם הבאה – חלילה שלא נזדקק ושלא יקרה – איך עושים את התהליך הזה הרבה יותר נכון

רון כץ: אז הנוסח הזה צריך להיות מתוקן

יפעת שאשא ביטון: בדיוק

יפעת שאשא ביטון:  מה שאני מציעה, ברמה הכי אמיתית, הרי ברור – אגב, זה לא החוק  הראשון, יש עוד חוקים שכשהם עוברים כאן הם עוברים את התיקונים ואת ההתאמות תוך כדי תנועה – שפה אנחנו נמצאים בסיטואציה שהיא מגחיכה את הכנסת

יפעת שאשא ביטון:  אפשר לתקן אותה, אפשר לתקן סיטואציות, להתייחס לסיטואציות שבהן קורה משהו בלילה, לפרוצדורה רפואית בלבד ומה צריך לעשות

יפעת שאשא ביטון:  אפשר לשנות את הסעיף הזה, הבאמת בלתי נתפס הזה, ששני-שליש צריכים לאשר הודעה של נבצרות מטעם ראש ממשלה

יפעת שאשא ביטון:  אם ראש ממשלה אומר "איני יכול עוד", אז אינו יכול עוד

יפעת שאשא ביטון:   אז למה צריך את הסעיף הזה? הרי כל הבלגן שהיה בכנסת היה סביב זה

יפעת שאשא ביטון:  אז אני מציעה שניקח את הדברים הבאמת מגוחכים האלה, נתקן אותם - -      

זאב אלקין: משורה ישחרר רק נאור שירי

יפעת שאשא ביטון: - - ולא תצטרך אחר כך להתבזות, לעמוד כאן – אתה או מישהו אחר או כל אחד מאיתנו שיצטרך  – ולאשר דברים בדיעבד

יפעת שאשא ביטון:  זו ההצעה שלי ברמה הכי קונקרטית

יפעת שאשא ביטון:  אפשר לעשות את זה, אפשר לעשות את זה כאן ואנחנו מבטיחים לתמוך

יפעת שאשא ביטון:       מילה ליועצת המשפטית, שיודעת שאני מלאת הערכה אליה – להגיד משפט של "אני לא יודעת אם טעיתי או צדקתי שהמלצתי להביא את זה לכנסת", בסוף אנחנו מביאים דיונים לכנסת לא כי זה נעים או פחות נעים

יפעת שאשא ביטון:  אין מה לעשות, החוק מחייב? אז החוק מחייב, רק שהחוק מעגן בתוכו, באופן מובנה, הגחכה של המנגנון הזה שנקרא "ועדת כנסת" ואת זה צריך לתקן

אפרת רייטן: אני מאוד-מאוד מעריכה את יפעת ואפילו את טוב ליבה, במה שאמרת עכשיו, יפעת, ואני גם מאוד מעריכה אותך, שגית, אבל לשתף פעולה עכשיו עם חוק שחוקק כאן - - -      

יפעת שאשא ביטון: זה לא לשתף פעולה, זה לתקן את החוק

יפעת שאשא ביטון:  זה מה שאנחנו רוצים

אפרת רייטן: זה שאת רוצה לתקן את החוק שהם חוקקו לפני חצי שנה, בגלל שהם עשו את הכול מהר מהר מהר, כי הם היו בלחץ, הם עשו את זה מתוך כוונת מכוון, כדי שהיועצת המשפטית חס וחלילה לא תכריז עליו כנבצר

אפרת רייטן:  את יודעת שזה היה, הרי ישבנו פה בדיונים

אפרת רייטן:  הם היו בלחץ לחוקק את זה מהר

אפרת רייטן:  הרמנו כאן דגלים, בדיוק מה שקורה עכשיו

יפעת שאשא ביטון: כן, אבל זה כבר היסטוריה

יפעת שאשא ביטון:  הרבה ביוב עבר מאז פה בכנסת

אפרת רייטן: הכול היה על השולחן, ואתם יודעים את זה

אפרת רייטן:  ישבה איתנו יוליה ואחרים והרמנו כאן את כל הדגלים

אפרת רייטן:  ישב כאן היועץ המשפטי, המשנה של היועמ"שית, ואמרנו לכם שיש פה לקונות, יש כאן בעיות, יש פה חורים, אתם לא יכולים להזדרז, מה קרה לכם, מה בוער לכם, למה אתם בלחץ

אפרת רייטן:  ואתם: זה חשוב, זה כל כך חשוב עכשיו לחוקק את החוק הזה דווקא, אנחנו עושים כאן תיקון היסטורי שלא היה פה אף פעם, עכשיו זה הזמן לעשות את התיקונים האלה

אפרת רייטן:  יושב כאן המשנה של היועמ"שית והוא מקריא מהכתב - - -     

זאב אלקין: את זוכרת מה הסבירו, אפרת? כדי שראש הממשלה יוכל להיכנס לאירוע של הרפורמה המשפטית ולעשות אותה בהסכמה

אפרת רייטן: בוודאי שאני זוכרת את זה

אפרת רייטן:  יושב פה ד"ר גיל לימון וקורא מהכתב: היועצת המשפטית לא תכריז, אין לה כוונה להכריז על נבצרות

אפרת רייטן:  במילים אחרות, רדו מהפראנויה, זה לא יקרה

אפרת רייטן:  תחוקקו לאט

אופיר כץ: לא נכון, אפרת

אופיר כץ:  מה שהפריע לו זה הביקורת השיפוטית, שזה היה בתוך החוק,  ולאחר מכן ההערות שלכם ושל הייעוץ המשפטי והסרנו את זה

אפרת רייטן: אז אני לא מסכימה איתך

אפרת רייטן:  היה לו גם את זה וגם את זה

אפרת רייטן:  זה שהורדתם ומחקתם את הסעיף הראשון שבו למעשה מנעתם את הביקורת השיפוטית – וואוו, מה עשיתם

אפרת רייטן:  אז עכשיו ביטלתם את עילת הסבירות ותכף תבטלו עוד כמה דברים

אפרת רייטן:  ממש הישג גדול לייעוץ המשפטי של הכנסת שהצליח למחוק את זה, עם כל האהבה וההערכה הרבה שיש לי

אפרת רייטן:       גם כשאני קוראת את זה עכשיו, כמובן כשמסתכלים על ההליך של קבלת ההחלטות שהיה פה ביום שבת בלילה, וחבריי נגעו בכמה טלפונים כן נעשו, אבל אליך, אל הכנסת, זה לא נעשה, למרות שהחוק שאתם חוקקתם לפני רגע הוא כל כך-כל כך ברור: ועדת הכנסת אישרה – לא יידעה, לא הביאה, לא כל מיני מילים כאלה – את הודעתו של ראש הממשלה ברוב של שני-שלישים מחבריה

אפרת רייטן:  זה אתם קבעתם את זה, קיבינימט, לפני דקה וחצי, למה אתם לא עושים את זה? בגלל שפתאום מישהו במשרד ראש הממשלה מצא איזשהו מסלול עוקף חדש של הייעוץ המשפטי לממשלה שאמר לו שזה בסדר? אם הבנתי נכון, ותקני אותי, שגית, הייעוץ המשפטי של הממשלה אמר שצריך להתקיים כאן דיון בחוק הזה, כמו שאת חשבת?     

שגית אפיק: העמדה בזמן אמת של היועצת המשפטית של משרד ראש הממשלה הייתה שניתן לבצע את זה באמצעות מילוי מקום ואין צורך בהגעה לוועדת הכנסת

שגית אפיק:  שוב, אני אומרת את זה משיחות טלפוניות שעשיתי עם מזכיר הממשלה בנושא הזה

שגית אפיק:  בדיעבד, כשאנחנו הפנינו את תשומת הלב, הבנתי מהיועצת המשפטית למשרד ראש הממשלה, עו"ד שלומית ברנע, שהיא התייעצה עם משרד המשפטים ועמדתם היא שככול שאנחנו חושבים שנכון לקיים, גם הם רואים בכך דבר נכון

אפרת רייטן: כלומר, אם אני משקפת, הייעוץ המשפטי של הכנסת והייעוץ המשפטי של הממשלה חושבים לנכון, ויעצו כך ליושב-ראש ועדת הכנסת, שצריך לקיים פה דיון לפי החוק הזה

זאב אלקין: דיון והצבעה

אפרת רייטן: אתם מבינים? זה ברור לגמרי, אחרת גם לא הייתם מקיימים את הדיון הזה

אפרת רייטן:  בסוף הם יועצים, היית יכול להחליט: אני שמעתי את ההצעה שלהם ואני לא עושה את זה – כמו שאתם יודעים לעשות

אפרת רייטן:  בכל אופן החלטת לעשות את הדיון הזה, כי אתם יודעים שהם פעלו לא לפי חוק-יסוד

אפרת רייטן:  חוק-יסוד

אפרת רייטן:  מה אנחנו עושים פה, זה חוק-יסוד

אפרת רייטן:  כל פעם מחדש אני מתייחסת ביראת כבוד עצומה לחקיקה פרלמנטרית של הכנסת, על אחת כמה וכמה וברחל בתך הקטנה כשאנחנו מדברים פה על חוקי יסוד, ואתם מתייחסים לזה כאילו אנחנו משחקים פה בג'ולות, כאילו "טוב, עכשיו זה לא מתאים, עכשיו זה כן מתאים, בואו נכופף את זה כדי שזה יתאים עכשיו לראש הממשלה"

אפרת רייטן:  הוא לא סופר אתכם

אפרת רייטן:  אתם הרי הגשתם את זה כהצעת חוק פרטית, כי לעקוף כאן כל מיני דברים אחרים, רציתם להיות שרתים של ראש הממשלה, לשרת את האינטרסים הפרטיים שלו

אפרת רייטן:  והינה הגענו עד הלום, ועכשיו לא נוח לך ואני מבינה את זה שלא נוח לך, כי אתה יושב כאן ולא נעים לך שאתה צריך לעשות reverse engineering ולתקן פה משהו שכבר קרה, שכבר בוצע, שהיה לא כדין, ועכשיו אתה יושב פה ומסתכל עלינו – אופיר, אתה יודע כמה אני מחבבת אותך – מגלגל עיניים ואומר שזה כבר קרה, זה היה רק לשעתיים וכו'

אפרת רייטן:  ברור שיש תירוצים, תמיד יש תירוצים, אבל איזה חוסר כבוד למקום שאנחנו יושבים בו וליועץ המשפטי

אפרת רייטן:       חבל שחבר הכנסת רוט יצא, אבל ראיתי גם את ההודעה שלכם הבוקר על הגשת החוק, חוק-יסוד חדש, חוק-יסוד: לימוד תורה

אפרת רייטן:  אלה השותפים הטבעיים שלכם, של הליכוד? לבוא יום אחרי עילת הסבירות ולהגיש את החוק הנורא הזה שבו אתה, אני, ילדים שלנו עכשיו בצבא, ואתם מאשרים את הדבר הזה?     

אופיר כץ: אפרת, לא תואם – לא יקודם

אפרת רייטן: פשוט מזעזע

אופיר כץ: רון כץ, בבקשה

אפרת רייטן: לא, זה לא מה שהם הוציאו

אפרת רייטן:  תראה את ההודעה שלהם, אופיר

נאור שירי: שאתה בהסכם הקואליציוני חתום על זה

אופיר כץ: לא תואם ולא יקודם

אופיר כץ:  אני לא אחראי על ההודעות שהם מוציאים, אמרתי את עמדתי

אפרת רייטן: חברי יהדות התורה ידעו על החוק והגישו אותו בזמן הזה, על מנת שיצבור 45 ימי הנחה בפגרה

אפרת רייטן:  הם לא שיערו את עוצמת התגובה ולכן עכשיו הם מחפשים דרך אחרת להגן על חוק הגיוס, אולי באמצעות פסקת ההתגברות הישירה

אפרת רייטן:  הם לא יוותרו על המטרה

אפרת רייטן:  הם רואים בממשלה הקיצונית הזאת הזדמנות חד-פעמית לפטור את החרדים מגיוס

אפרת רייטן:  ואתם היום ממשלה נסחטת וכך אתם נראים

אפרת רייטן:  אתמול בן גביר והיום יהדות התורה

אופיר כץ: לא תואם ולא יקודם

רון כץ: תודה רבה, אדוני היו"ר

רון כץ:  קודם כול, אני מאוד-מאוד מקווה שגם תעמוד בזה בהמשך, שזה באמת לא יקודם, כי לא יכול להיות שממשלה שקוראת לטובי בנינו משתמטים, בסופו של דבר תחוקק את חוק ההשתמטות

רון כץ:  אני באמת מקווה שלא תהיה פה סחיטה של הרגע האחרון על-ידי זה שהחליף את הנבצר

רון כץ:       לעניין הדיון הזה, אני באמת לא מבין מה אנחנו עושים פה

רון כץ:  אנחנו דנים על מקרה שכבר קרה, שמראש אמרנו שיקרה, שאין לו שום משמעות שהוא כבר קרה, כי הם עשו את זה כבר ואין אשמים, ומי שעבר על החוק – אנחנו אפילו לא מתייחסים אליו ולא מדברים על זה

נאור שירי: הוא לא פה בדיון

רון כץ: והוא אפילו לא מגיע לדיון

רון כץ:       אני גם רוצה להבין את השתלשלות העניינים – לא היה פה משהו מפתיע

רון כץ:  ראש הממשלה, יחד עם הצוות הרפואי שלו, ידעו מראש שהוא הולך לעבור את הפרוצדורה הזאת, התקשרו לעשרים ומשהו שרים, אף אחד לא טרח לעדכן את יו"ר הכנסת - - -     

קריאה: הוא עודכן

רון כץ: יו"ר הכנסת עודכן? אני שמח, אבל זה רק מחדד יותר את העניין הזה

רון כץ:  יו"ר הכנסת כן עודכן, עשרים ומשהו שרים עודכנו, אבל אף אחד לא עדכן את ועדת הכנסת, שזה בדיוק החוק כפי שרציתם

רון כץ:  זה אומר שבסופו של דבר - -     

זאב אלקין: שהיא הגורם היחיד שמוסמך, כי הממשלה לא מוסמכת לאשר

רון כץ: - - במדינת ישראל היה, אפילו אם זה למשך שעתיים ומשהו, ראש ממשלה לא חוקי

רון כץ:  הוא לא היה ראש הממשלה

רון כץ:  בניגוד לזאב אלקין, בקורות החיים שלו לא יהיה כתוב "ממלא-מקום ראש הממשלה", כי הוא לא היה ממלא-מקום ראש הממשלה

רון כץ:  אנחנו יכולים להתייחס לנושא הזה קצת יותר ברצינות ולהבין את המשמעות – אם חס וחלילה היה קורה משהו, למדינת ישראל לא היה ראש ממשלה - -      

נאור שירי: זה לא כזה רע במצב הזה

רון כץ: - - ובממלכת הפראנויה שנמצאת באגף הזה, תחשוב מה היה קורה לנו במדינה הזאת, בן גביר היה הופך להיות ראש ממשלה? מי היום ממלא-מקום של ראש הממשלה? יש דבר כזה בכלל?      

שלי טל מירון: יש ראש ממשלה בפועל, בן גביר

שלי טל מירון:  רואים שהוא ראש הממשלה בפועל

אופיר כץ: שרון ניר, בבקשה

שרון ניר: תודה, אדוני היושב-ראש

שרון ניר:  אני רוצה להתייחס לשני אירועים: לאירוע המהותי ולאירוע הפרוצדורלי

שרון ניר:  אנחנו דנים פה באירוע מהותי ומתייחסים בעיקר לתהליך, לפרוצדורה, שגם היא כושלת ומביאה לידי ביטוי את הקלות דעת שבה מתייחסים לנושא, וזה מאוד-מאוד מטריד, כי בסוף התפקיד של כולנו פה, ובראש ובראשונה שלך, אדוני, זה לשמור על המעמד של ועדת הכנסת שאתה עומד בראשה

שרון ניר:       עם כל הכבוד, יש פה אירוע מהותי

שרון ניר:  ראש ממשלה שמובא לבית חולים לתהליך של פרוצדורה רפואית לבבית ובסופו של יום התהליך לא סדור, לא תקין, גם ברמת התהליך וגם ברמת המהות

שרון ניר:  עד לרגע זה אני מבקשת להבין – אני חושבת שיש גם הסדרה בכללים, אולי נדבר עליהם בדיון הבא – מה המידע שהיינו צריכים לקבל בהקשר של הפרוצדורה הרפואית וגם בהקשר של מצבו הרפואי, כי נראה לי שזה לא פחות חשוב

שרון ניר:  גם זכות הציבור וגם זכות הבית הזה לדעת את המצב הרפואי של ראש הממשלה

שרון ניר:  זה נראה לי לא פחות חשוב וצריך לתת על זה את הדעת

שרון ניר:       לכן אני אומרת שהניסיון לאשר פה בדיעבד הליך מהסוג הזה בוועדת הכנסת, זה ניסיון להוריד במעמדה של ועדת הכנסת ולהפוך את ועדת הכנסת לסוג של עלה תאנה

שרון ניר:  אני כופרת בניסיון הזה, זה לא תקין ולא ראוי, זה לא מכבד אף אחד מהיושבים כאן, מהחברים, וגם לא אותך

שרון ניר:       באותה נשימה אני מבקשת להתייחס למה שקרה בבוקר עם הצעת החוק של יהדות התורה

שרון ניר:  נראה כאילו אתם, כממשלה, פשוט לא מפספסים אף הזדמנות לפספס, כאילו אתם מתהלכים עם איזשהו טנק דלק ופשוט שופכים אותו על החברה הישראלית, שגם ככה כבר בוערת

שרון ניר:  יש בעירה ברחובות והניתוק שלכם ממה שקורה במציאות הוא פשוט בלתי סביר

שרון ניר:  כאילו שביממה האחרונה לא פתחתם את מסכי הטלוויזיה ואת הרשתות

שרון ניר:  לקום בבוקר, בצורה הכי לא רגישה שיכולה להיות, ולהחליט שאתם מעגנים פה חוק השתמטות ומנסים להשוות את המצב של לומדי תורה – אגב, אני אדם מאמין ואני חושבת שנכון ללמוד תורה, אבל לנסות להשוות את המעמד שלהם למשרתים בצבא, כשאנחנו מבינים שהרמטכ"ל כבר זועק ואומר שכבר פגעתם בלכידות של הצבא, בטיימינג הזה, דקה לפני תשעה באב - - -     

אופיר כץ: אתם פגעת בזה שעודדתם את זה

שרון ניר: דקה לפני תשעה באב - - -     

אפרת רייטן: כי קראתם להם "מוגלה", "נפולת", "אנרכיסטים"

אפרת רייטן:  מה עשיתם כל השנה הזאת? תקשיב לחברים שלך, לא אתה

אפרת רייטן:  אבל לקרוא להם "מוגלה"? לטייסים?     

שרון ניר: הרמטכ"ל, שאתמול מבקש לדבר עם ראש הממשלה לפני החקיקה ולא מקבל את התיעדוף, אז אנחנו פגענו? מי בדיוק פוגע בביטחון המדינה ומי פוגע בצה"ל? זה פשוט לא בסדר

אופיר כץ: מי שמכניס את צה"ל לפוליטיקה, הוא זה שפוגע בצה"ל ולא אנחנו עשינו את זה

שרון ניר: מי שקם היום בבוקר עם חוק כזה, עם קואליציה כזאת שמפזרת טנק דלק, זו חוצפה

שרון ניר:  זו בושה וחרפה

נעמה לזימי: שרון, תרחיבי

נעמה לזימי:  אנחנו ראינו את שר הביטחון מפרפר, מתחנן שיקשיבו לו

נעמה לזימי:  זה היה מביש

נעמה לזימי:  שר הביטחון מתחנן שיפגשו את הרמטכ"ל וראש הממשלה לא מתערב

אפרת רייטן: היום בבוקר בן גביר מספר שהוא לא רצה לשמוע

אפרת רייטן:  אמרו לו: אתה לא שמעת את הנתונים

אפרת רייטן:  הוא אמר: אני לא רוצה לשמוע

אפרת רייטן:  שאלו: אז איך אתה מקבל החלטות? אני לא רוצה, אני שומע מפה, משמה, מסביבי

אפרת רייטן:  הוא לא מקבל את העדכונים כי לא מזמינים אותו ואז הוא אומר: אני לא רוצה לשמוע, שלא יעשו עליי איומים

אפרת רייטן:   הממשלה הכי גרועה שהייתה פה אי-פעם

אופיר כץ: נעמה לזימי, בבקשה

נעמה לזימי: תודה רבה

נעמה לזימי:  אני כן רוצה לקשור את הדיון הזה לשאילתה על אי-פרסום הדוח הרפואי של ראש הממשלה, כי בסופו של דבר הכול כרוך אחד בשני

נעמה לזימי:  כשראש הממשלה מסרב לפרסם דוח רפואי רשמי כבר שבע שנים – שלחתי על זה שאילתה, לא ענו לי עליה

נעמה לזימי:  ביקשתי להעביר את זה למליאה, פנה אליי היועץ של ראש הממשלה וביקש לשלוח את זה בכתב

נעמה לזימי:  אמרתי: בוודאי, אני רק רוצה לקבל את התשובות

נעמה לזימי:  לא לחפש להביך, אלא לקבל תשובות

נעמה לזימי:  המתנתי כשבועיים וקצת ואמרתי שאני ממירה את זה חזרה למליאה, כי אני לא מקבלת את התשובות ואז נמסר לי שאני אקבל במקביל להתייבשות

נעמה לזימי:  קיבלתי דוח שפשוט הייתי בשוק: לא נותנים על 22', כי הוא עדיין לא היה ראש ממשלה

נעמה לזימי:  קודם כול, הממשלה הושבעה עוד בשנת 2022, גם אם היא טרם הסתיימה בכמה ימים

נעמה לזימי:  אז ביקשתי

נעמה לזימי:  ואז נאמר שלשנת 23' לא נותנים, בגלל שלא הסתיימה השנה

נעמה לזימי:  ואז בדקתי את הדוח הקודם ב-2016, הם נתנו באוגוסט, אז מה קשור סוף שנה?  למעשה שלחו לי כל מיני בדיקות, ספורדיות – גסטרו וכו' – אבל אנחנו שומעים שיש כאן עניין לבבי, עניין שחייב יציאה לנבצרות, אז לציבור אין זכות לדעת על מצבו הרפואי של ראש ממשלה שאמון עלינו בכל רגע חירום? באמת, אנחנו מדינה לא רגילה במצבה הביטחוני והרגיש, בכל העולם יש דבר כזה

נעמה לזימי:  היה פה ראש ממשלה יאיר לפיד רק כמה חודשים והוא פרסם דוח רפואי, אז איך יכול להיות ששבע שנים אין דוח רפואי

נעמה לזימי:       אני חושבת שהכול כרוך אחד בשני – מלאכת הסתרה

נעמה לזימי:  זה שראש הממשלה אומר "התייבשתי, לא שמתי כובע ולא שתיתי מים" ומשקר לציבור, ואז מוציאים לנבצרות ומבקשים לתקן בדיעבד? חברים, יש פה מצבור של דברים שאי אפשר להתעלם מכל הרצף הזה

נעמה לזימי:       לכן השאלות האלה רלוונטיות, כי מסתירים מאיתנו מצב רפואי של ראש ממשלה, שהוא סחיט היום, גם בגלל השותפים, וגם אנחנו לא יודעים מה מצבו

נעמה לזימי:  ראינו שר ביטחון מתחנן שיקשיבו לו לפשרה קטנה, ולא נתנו

נעמה לזימי:  הוא ביקש רק שישמע את הרמטכ"ל לפני ההצבעה, ולא

נעמה לזימי:  תגידו, אתם לא מבינים שיש פה מצב שהוא מופרך לחלוטין? וכל זה נדון עכשיו עם חוק הנבצרות שאתם תיקנתם אותו בחשש, באמוק, ועכשיו גם על הסיפור הבריאותי אנחנו לא מאמינים לכם, כי איפה הדוח הרפואי של ראש הממשלה אחרי האירוע הלבבי שלו

נעמה לזימי:  אני רוצה להבין, חברים, זה לא צחוק הדבר הזה

נעמה לזימי:  בריאות, החלמה, הכול נכון, אני גם מאחלת בריאות לראש הממשלה, אבל לצד זאת אני מבקשת שהמידע שהציבור צריך לדעת יהיה גלוי ושקוף

נעמה לזימי:  אתם מכסת"חים

נעמה לזימי:  תודה

נאור שירי: ואנחנו גם רוצים דוח על משק הנוזלים של ראש הממשלה

נעמה לזימי: שולחים לי כל מיני בדיקות לא קשורות, בדיקות דם

נעמה לזימי:  זה לא דוח רפואי

נאור שירי: אופיר, מכיוון שכולנו, פה אחד, חושבים שהדיון הזה הוא דיון לא  טוב, אני רוצה שכולנו נצביע נגד

נאור שירי:  פה אחד נגד

זאב אלקין: אני קורא את נוסח החלטת הממשלה

זאב אלקין:  בניגוד לאופציה שקיימת ב-א(2), לא הייתה מלכתחילה בהודעת ראש הממשלה שעת סיום הנבצרות

זאב אלקין:  לא היה, כי אחר כך יש הערה שבדיעבד יודעים מתי הסתיימה, אבל בעיקרון לא השתמשו פה ביכולת הזאת, כי כשהממשלה הצביעה על הנבצרות של ראש הממשלה, היא לא הגבילה את זה בזמן, לא היה זמן סיום

זאב אלקין:  תיאורטית זה היה יכול להימשך הרבה יותר זמן ולכאורה יריב לוין היה יכול להישאר ראש ממשלה

זאב אלקין:  ברור שבכזה מצב זה בניגוד לחוק

זאב אלקין:  כלומר, הטענה שזה פרק זמן קצר, לא נכונה, כי לא שמו את זה

זאב אלקין:  ראש הממשלה לא הודיע את שעת הסיום המשוערת

יפעת שאשא ביטון: אני מציעה שנעבור להצבעה

אפרת רייטן: על מה? מצביעים על זה עכשיו?     

נאור שירי: כן

נאור שירי:  את מאשרת הנבצרות, מה לא ברור לך

נאור שירי:  תדמייני שבמקום הסרט "בחזרה לעתיד" אנחנו בחזרה ליום שבת בשעה אחת בלילה

זאב אלקין: וברור שנצביע נגד

אופיר כץ: זה חדש לך?     

יפעת שאשא ביטון: מה זה חדש לי? גם אני הייתי צריכה להיות בפגישה ולא יצאתי, כי צריך להצביע

אופיר כץ: בכל מקרה תהיה התייעצות

נאור שירי: אבל אתה חייב להצביע איתנו נגד

נאור שירי:  כחבר כנסת שרוצה לשמור על כבודה של כנסת ישראל, אתה חייב להצביע נגד

נעמה לזימי: פשוט אי אפשר להצביע בעד ההפקרות הזאת

אופיר כץ: נאור, שמעת אותי שאני עובר להצבעה?      

נאור שירי: לא שאלתי שאלה

אופיר כץ: אני עונה לך מה שכבר אמרתי קודם

יפעת שאשא ביטון: הם אפילו לא מכבדים את היושב-ראש כדי לשבת פה בחוץ ולהיכנס כשצריך להצביע

יפעת שאשא ביטון:  כלומר, אין קרקס יותר גדול

אופיר כץ: לא קראתי להם

יפעת שאשא ביטון: למה צריך לקרוא להם? הם צריכים לשבת פה, יש פה דיון

אופיר כץ: את רוצה לנהל עכשיו גם את הליכוד? לא הבנתי

אופיר כץ:  כשאתם הייתם אז הח"כים שלכם ישבו בכל הוועדות, בכל הדיונים, חיכו מרגע הקריאה עד רגע ההצבעה

אופיר כץ:  די

אופיר כץ:  נו, באמת

יפעת שאשא ביטון: אתם לא הייתם בכלל

אופיר כץ: הייתי יותר מח"כים אצלכם בוועדות, רק לא יכולתי להצביע

יפעת שאשא ביטון: אופיר, לא הייתם אז ואתם לא נמצאים היום

יפעת שאשא ביטון:  זה לזכותכם

אופיר כץ: אז בינתיים נעבור לנושא השני

זאב אלקין: מה?     

אופיר כץ: אני עובר לנושא השני

אפרת רייטן: אמרת שזה הדיון הבא

אופיר כץ: אנחנו נצביע על זה אחרי זה

זאב אלקין: למה?      

אופיר כץ: כי אני מחכה גם לנציגה של משרד ראש הממשלה

אופיר כץ:  אתם ביקשתם, לא?     

נאור שירי: פתאום מתייחסים

נאור שירי:  בסדר גמור

נאור שירי:  אני מתרגש שמקשיבים למה שאנחנו מבקשים

אופיר כץ: אה, אני לא מקשיב לכם?     

נאור שירי: אתה מקשיב, אבל לא שומע

זאב אלקין: כלומר, עד שמשרד רוה"מ לא יציג את גרסתו, לא תהיה הצבעה

אופיר כץ: לא, זה לא מה שאמרתי

זאב אלקין: אתה מחכה להם, אבל תצביע לפניהם

זאב אלקין:  גם לעניין הכללים צריך את משרד רוה"מ

אופיר כץ: לכן אולי נעבור לקביעת הוועדות לדיון

זאב אלקין: אי אפשר לדון על הכללים בלי משרד רוה"מ

אופיר כץ: אז נצא להפסקה של חמש דקות ואז נתחיל בכללים

נאור שירי: אז למה לצאת להפסקה

נאור שירי:  אתה לא רוצה להמשיך בכללים?     

זאב אלקין: יש סעיפים אחרים על סדר-היום

אופיר כץ: נעשה את זה אחרי זה

זאב אלקין: למה?     

אופיר כץ: כי זה ייקח זמן, אתם תדברו וכו'

זאב אלקין: מי אמר שנדבר? תלוי מה תציעו

נאור שירי: מתי ישיבה מסתיימת בסד הזמנים המוזר של קרקס מדראנו שקרוי "כנסת ישראל"

נאור שירי:  זו שאלה ברמת עמית הלוי – מה אתה אומר על ציר הזמן ובכלל על הזמן ביקום

נאור שירי:  אתה חושב שיש מסע בזמן?     

עמית הלוי: אולי איתך יש חזרה, אבל לא בזמן

נאור שירי: היכולות שלך להגיע גם למחוזות האסטרונומיה, זה מופלא בעיניי

נאור שירי:  החוק הבא שאתה הולך לחוקק הוא חוק שקשור למערכת הסולארית

עמית הלוי: אופיר, יש לך הערכת זמנים?     

נאור שירי: אני אומר שנחכה כמה ימים, נצביע על זה עוד כמה ימים

אופיר כץ: לא נראה לי שנספיק להצביע

שגית אפיק: מבית הנשיא מבקשים לדחות את הדיון בכללים

אופיר כץ: למה?     

דוברת: כי קיבלנו את זה אתמול

דוברת:  הנשיא צריך להידרש לזה

שגית אפיק: לא קיבלתם את זה אתמול, את הנוסח העברנו אלייך לא מכבר

דוברת: את הזימון קיבלנו רק אתמול בשבע בערב

שגית אפיק: 	בית הנשיא מבקש לדחות את הדיון על הכללים, כך גם משרד הבריאות

שגית אפיק:  אפשר לדחות לשבוע הבא ובינתיים תשבו איתנו

אפרת רייטן: אז אפשר להגיע להצבעה

שגית אפיק: אנחנו נתאם פגישה מקצועית ביחס לכללים

אופיר כץ: אם כך, נדחה את הדיון על הכללים ליום ראשון

זאב אלקין: אין הצבעה היום?     

אפרת רייטן: אז בשביל מה הבאת אותנו? אז אנחנו לא מאשרים את זה בדיעבד

אפרת רייטן:  למעשה כרגע אין אישור

אופיר כץ: אתם באתם בטענות שמאשרים בדיעבד

אפרת רייטן: לא, זה לא מה שאנחנו אומרים פה

אופיר כץ: ועוד איך כן

אפרת רייטן: זה לא נכון

אפרת רייטן:  אנחנו אומרים שעשיתם את זה לא כמו שצריך ועכשיו אתם רוצים לתקן ולאשר את זה בדיעבד

נאור שירי: מה קורה אם לא מצביעים?     

אפרת רייטן: זה לא נכנס לתוקף

אופיר כץ: גם אם היינו מצביעים, ולפי מה שאמרתם אתם מצביעים נגד, אז זה אותו הדבר

אפרת רייטן: איזה כנסת עלובה

נאור שירי: אני פונה לזיכרון הארגוני, זאב אלקין: האם בהיסטוריה של מדינת ישראל ישבת בדיון אם תהיה הצבעה או לא תהיה הצבעה, תהיה נגד, בעד?      

אופיר כץ: מלא פעמים

אפרת רייטן: פשוט תגיד את האמת, אין לכם פה ח"כים

אפרת רייטן:  למה לא להגיד את האמת? למה אתה לא אומר את האמת? היינו מעריכים אותך יותר

אפרת רייטן:  תגיד: אין לי ח"כים להצבעה

אופיר כץ: מה פתאום

זאב אלקין: אין לו שני-שלישים

זאב אלקין:  הוא הכניס לסעיף משהו שאין לו

זאב אלקין:  תקלה כזאת

אפרת רייטן: הוא מבין שהוא לא יכול לנצח, אז עכשיו אתה בונה איזשהו נרטיב

אופיר כץ: אפרת, הבנתי שאין לי רוב ברגע שזאב אמר לי כבר אתמול שאתם לא מתכוונים להצביע, ועדיין עשיתי והתכוונתי להצביע

אופיר כץ:   אני אומר באמת, לאור מה שעלה פה וגם התהיות – גם שלי וגם שלכם – וכן השיח עם הייעוץ המשפטי, זה אירוע שהיה קצר, נגמר, יריב לוין לא קיבל שום החלטה בשעתיים האלה, בגלל זה אני לא חושב שיש הרבה הבדל

אפרת רייטן: זאת לא השאלה

אופיר כץ: אין הרבה הבדל בין אם אני מצביע לבין אם אני לא מצביע, ואני לא מעביר את זה כי לא יהיה לי רוב כי אני צריך שני-שלישים מחברי הוועדה

נאור שירי: הפרוצדורה הזאת מנעה מראש הממשלה להיות זמין לדיון בעילת הסבירות

אפרת רייטן: הנימוק הזה שהוא לא עשה שום דבר, זה שום דבר

אפרת רייטן:  זה שהוא מונה, הוא מונה

אפרת רייטן:  נקודה

אופיר כץ: ביישום – החוק הזה הוא חדש - - -     

אפרת רייטן: חלש, התכוונת

אופיר כץ: חדש, ואני רוצה שלפעם הבאה – שלא נזדקק – לבנות איזשהו נוהל

אופיר כץ:  גם יפעת וגם זאב דיברו על החוק וזה באמת משהו שצריך לשקול

זאב אלקין: אני הערתי בזמן אמת

אופיר כץ: אני רוצה שנשב גם על זה וגם על התהליך עצמו, איך זה עובר מהממשלה, יו"ר הכנסת, אליי, תוך כמה זמן

נאור שירי: ותיעוד של זה

אופיר כץ: אני רוצה שנגבש נוהל מסודר, כל חברי ועדת הכנסת, שקוף יותר, שנדע לאן אנחנו הולכים

אפרת רייטן: ואם יש פרוצדורות יותר קצרות שלא צריך

אפרת רייטן:  יש פה מלא שאלות

אופיר כץ: יש פה שני דברים: יש את האירוע של החקיקה, כפי שהוצע פה לעשות משהו למקרים הקצרים האלה ויש את הנוהל של התהליך שלגביו עלו הרבה שאלות מצדכם

אופיר כץ:  כנראה שצריך גם למקרה הזה לבנות נוהל מסודר, כדי שחברי ועדת הכנסת ידעו שגם אם זה קורה בשתיים בלילה ולחצי שעה, איך זה מגיע לוועדת הכנסת ולחברי ועדת הכנסת

אופיר כץ:  לכן אני חושב שנכון יותר לדחות את ההצבעה ובהקדם לבנות משהו יותר מסודר ויותר ראוי

זאב אלקין: נכון שהיו בפנינו רק שתי אופציות, בגלל הדרך שבה זה נעשה – או שהפעולה הזאת נשארת לא חוקית, כי לא אישרנו או שלא קיימת הצבעה, זה היינו הך

זאב אלקין:  לא קיימת הצבעה, זה אומר שהנבצרות לא אושרה והמינוי של יריב לוין היה לא חוקי; האופציה השנייה – היינו מאשרים בדיעבד משהו שלא היה נכון לאשר אותו בדיעבד

זאב אלקין:  שתי אופציות גרועות

זאב אלקין:  בחרת באופציה לא לקיים הצבעה, המשמעות היא שהייתה פה פעולה לא חוקית מצד הממשלה

זאב אלקין:       לכן, בנוסף להסתכלות קדימה, אני מציע עוד פעם לשקול את הביטול של השלייקס האלה בחוק ואולי להסתפק בהודעה לוועדת הכנסת, כי אין צורך

זאב אלקין:  אם ראש הממשלה אומר "נבצר אני", תאמינו לו

זאב אלקין:  אין צורך שאנחנו פה, בוועדת הכנסת, נשים עליו שלייקס נוספים

אפרת רייטן: אבל היה שם היגיון

אפרת רייטן:  אתם רציתם, לא? אתם רציתם פיקוח של הכנסת, הרי זה כל הסיפור

אפרת רייטן:  אמרתם: אנחנו הכנסת

נאור שירי: פיקוח נפש מה שהולך פה

זאב אלקין: אני מוכן לוותר על הפיקוח הזה

זאב אלקין:  ידיעה מספיקה לזה שהכנסת תדע, ואז זה מאוד פשוט – מפיצים אפילו בקבוצה של ועדת הכנסת

אפרת רייטן: אז במקום "לאשר", "לידע"

זאב אלקין: כן, תיקון מאוד פשוט

זאב אלקין:  אבל היות שכרגע יש חוק והמצב הזה יכול חס וחלילה לחזור עוד לפני תיקוני חקיקה ונוהלים וכו', וכולנו מאחלים שלא, אבל זה יכול לקרות מסיבה נורמלית, פשוט סתם איזושהי בדיקה, יש בדיקות תקופתיות שעושים אותן בטשטוש

זאב אלקין:  לכן מה שאני מבקש מהיועצת המשפטית לכנסת זה להוציא מכתב רשמי למזכירות הממשלה, עם הפניה שלהם לחוק, עם הערה על כך שהיה פה הליך לא תקין מבחינתנו ואמירה שלעתיד הם צריכים להבין שלפני שהם מממנים ממלא-מקום הם חייבים לעבור קודם את האישור בוועדת הכנסת ולקיים את החוק, עד שנשנה אותו

שגית אפיק: אני מניחה שאחרי השיח שעשינו איתם הם מכירים עכשיו את הפרוצדורה הנכונה

שגית אפיק:  אנחנו נעבוד על נוהל מהיר כדי שלהבא יחסי העבודה מול מזכירות הממשלה יהיו תקינים

זאב אלקין: צריך שיהיה משהו בכתב של הכנסת למזכירות הממשלה עם העתקים אלינו, כחברי ועדת הכנסת, כדי למצות את האירוע הזה

אופיר כץ: טוב

אופיר כץ:  כמו שאמרנו, גם את הדיון על הכללים, לבקשת משרד הבריאות ובית הנשיא, אנחנו נדחה

אופיר כץ:  נתכנס לדון בכך ביום ראשון, אני אעדכן אתכם על השעה

אופיר כץ: אנחנו עוברים לקביעת ועדות לדיון בהצעות חוק

אופיר כץ:  תגייסו בבקשה את הח"כים, שיפעת אמרה שהם לא פה

אופיר כץ:  הסעיף הראשון: הצעת חוק העונשין (תיקון – הגנה על בסיסי צה"ל, שטחי, תחנות משטרה ומתקנים ביטחוניים), התשפ"ג–2023, פ/3393/25, של חבר הכנסת אלמוג כהן; הצעת חוק העונשין (תיקון – הגנה על בסיסי צה"ל, שטחי, תחנות משטרה ומתקנים ביטחוניים), התשפ"ג–2023, פ/3326/25, של חבר הכנסת יצחק קרויזר

אופיר כץ:  שתי ההצעות באותו נושא

נאור שירי: אתם מציעים להעביר לוועחו"ב?     

אופיר כץ: לא

אופיר כץ:  המלצת הלשכה המשפטית היא ועחו"ב, ראשי הוועדות – בהסכמה – מעבירים את זה לוועדה לביטחון לאומי בראשות פוגל

זאב אלקין: איך? מדובר בבסיסי צה"ל?     

נאור שירי: אני לא מצליח להבין איך זה קשור לביטחון פנים?     

זאב אלקין: זה גם תחנות משטרה, אבל העיקר פה זה בסיסי צה"ל, מתקנים ביטחוניים

זאב אלקין:  חלק מחברי הוועדה לביטחון לאומי אין להם בכלל סמכות לדון על עצם קיומם של חלק מהמתקנים שצריך להגן עליהם

זאב אלקין:       אני מבקש מיושב-ראש הוועדה לביטחון לאומי לא לקחת את זה אישית

נאור שירי: סמכות של שוטר היא סמכות של חייל שרואה שגונבים לו והוא לא יכול לעשות כלום?      

צביקה פוגל: אי אפשר לשנות את הוראות הפתיחה באש

גדי איזנקוט: פקודות הצבא שונו ב-2017 ומאפשרות לחיילים לפתוח באש על כל מי שגונב נשק

נאור שירי: אז החוק מיותר

נאור שירי:  קראת את החוק? החוק מיותר, לא?     

גדי איזנקוט: אני חושב שכן

זאב אלקין: אני חושב שלא בכדי הייעוץ המשפטי של הכנסת המליץ להעביר את החוקים האלה לוועדת החוץ והביטחון

זאב אלקין:  אין לי שום דבר אישי נגד יושב-ראש הוועדה לביטחון לאומי, אבל מדובר פה על בסיסי צה"ל, מדובר פה על מתקנים ביטחוניים שחלק מחברי הוועדה לביטחון לאומי אפילו לא בעלי סיווג לדבר על המתקנים שעליהם מדובר בהצעת החוק

זאב אלקין:  לא במקרה הישיבות של ועדת החוץ והביטחון יכולות להתקיים בדלתיים סגורות במידת הצורך, אם יהיה פה צורך לברר משהו

זאב אלקין:  הוועדה לביטחון לאומי בדרך כלל לא עושה את זה

זאב אלקין:      לכן אני חושב שהמקום הנכון של כזה חוק הוא בוועדת החוץ והביטחון

אופיר כץ: שגית, בבקשה

שגית אפיק: אכן, העמדה שלנו הייתה שזה מתאים לוועדת החוץ והביטחון, בין היתר מהנימוקים שציינת ולאור העובדה שמדובר בהגנה על בסיסי צה"ל

שגית אפיק:  יחד עם זאת, הוועדה לביטחון לאומי, כידוע, היא ועדה חדשה שגם אנחנו למדים את סמכויותיה, מכיוון שהיא הוקמה בכנסת הזאת והיא הוקמה כוועדה קבועה

שגית אפיק:  יש בהצעה הזאת גם אלמנטים שנוגעים לנושאים שקשורים לביטחון פנים ולביטחון לאומי, כמו תחנות משטרה, שטחי אש, מכבי אש וכיוצא באלה, שאלה עניינים שקשורים לוועדה לביטחון לאומי ולכן זה לא מסוג המקרים שבעינינו להעביר את זה מוועחו"ב גובל בבעייתיות קשה

אופיר כץ: תודה

אופיר כץ:  אני עובר להצבעה

זאב אלקין: התייעצות סיעתית

אופיר כץ: התייעצות חמש דקות

אופיר כץ:       אני עובר להצבעה על העברת הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3393/25, של חבר הכנסת אלמוג כהן, והצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3326/25, של חבר הכנסת יצחק קרויזר, לוועדה לביטחון לאומי

אופיר כץ:  מי בעד?      

אופיר כץ: בעד – 9 

אופיר כץ: נמנעים – אין ההצעה נתקבלה

זאב אלקין: רוויזיה

אופיר כץ: לוועדה לביטחון לאומי

אופיר כץ:       הצעת חוק זכויות מבצעים ומשדרים (תיקון – הרחבת היקף הזכויות), התשפ"ג–2023, פ/3177/25, של חבר הכנסת יוסף טייב וקבוצת חברי הכנסת

אופיר כץ:  המלצת הלשכה המשפטית היא להעביר לוועדת הכלכלה

אופיר כץ:  יש גם מכתב של יו"ר ועדת הכלכלה שביקש שהצעת החוק תידון אצלו

אופיר כץ:  זו גם ההמלצה של הלשכה המשפטית

אופיר כץ:  מישהו רוצה להתייחס? לא

אופיר כץ:       אם כך, מי בעד ההצעה להעביר את הצעת החוק לוועדת הכלכלה?     

אופיר כץ: בעד – הרוב ההצעה נתקבלה

אופיר כץ: הצעת החוק תועבר לוועדת הכלכלה

אופיר כץ:       הצעת חוק הבחירות לכנסת (תיקון – הצבעה של אזרחים המשרתים שירות לאומי אזרחי בחוץ לארץ), התשפ"ג–2023, פ/3153/25, של חבר הכנסת אוהד טל וקבוצת חברי הכנסת

אופיר כץ:  המלצת הלשכה המשפטית היא להעביר לוועדת החוקה

אופיר כץ:  מישהו רוצה להתייחס?     

זאב אלקין: למה לא לוועדת הכנסת?     

ארבל אסטרחן: חוק הבחירות מעולם לא היה בוועדת הכנסת

זאב אלקין: אוקיי

אופיר כץ: אם כך, מי בעד העברת הצעת החוק לוועדת החוקה, חוק ומשפט?     

אופיר כץ: בעד – 12 נגד – אין נמנעים - אין ההצעה נתקבלה

אופיר כץ: אם כך, הצעת החוק תועבר לוועדת החוקה, חוק ומשפט

אופיר כץ:      הצעת חוק לתיקון פקודת התעבורה (תשלום דמי חניה), התשפ"ג–2022, פ/234/25, של חברת הכנסת נעמה לזימי, והצעת חוק לתיקון פקודת התעבורה (תיקון – תשלום דמי חניה), התשפ"ג–2022, פ/698/25, של חבר הכנסת אברהם בצלאל וקבוצת חברי הכנסת

אופיר כץ:  יש הצעות חוק זהות ששתיים מהן כבר התחילו בוועדת הכלכלה ולכן ההמלצה היא להעביר גם את אלה לוועדת הכלכלה

אופיר כץ:  מישהו רוצה להתייחס?     

זאב אלקין: אגב, מה אמרו במליאה על זה? למה זה בכלל הגיע לכאן?     

אופיר כץ: כי צעקו "זכויות הילד", "הוועדה לקידום מעמד האישה"

אופיר כץ:  יש כאלה שצועקים סתם

אופיר כץ:       אם כך, מי בעד להעביר את שתי הצעות החוק לוועדת הכלכלה? מי נגד? מי נמנע?     

אופיר כץ: בעד – 13 נגד – אין נמנעים - אין ההצעה נתקבלה

אופיר כץ: אם כך, שתי הצעות החוק יועברו לוועדת הכלכלה

אופיר כץ: הנושא הבא: בקשת יושב-ראש ועדת החוקה, חוק ומשפט להעברת הצעת חוק המאבק בטרור (תיקון - מניעת הזדהות עם ארגון טרור), התשפ"ג–2023, פ/2227/25, של חבר הכנסת אליהו רביבו, מוועדת החוץ והביטחון לדיון בוועדת החוקה, חוק ומשפט

אופיר כץ:  הצעת חוק זהה עברה לוועדת החוקה, חוק ומשפט

אופיר כץ:  מישהו רוצה להתייחס?      

זאב אלקין: למה?      

אופיר כץ: כי יש כבר הצעת חוק זהה שעברה לדיון בוועדת החוקה

זאב אלקין: אז איך זה הגיע לוועחו"ב?     

דוברת: אנחנו התנגדנו לזה מראש

זאב אלקין: אז איך זה הגיע לוועחו"ב? כי המלצת הלשכה המשפטית הייתה ועחו"ב

אופיר כץ: אבל גם בחוק הקודם החלטנו שיעבור לחוקה

אופיר כץ:       אם כך, אני עובר - - -      

זאב אלקין: התייעצות סיעתית

זאב אלקין:  אבל לפני כן, אנחנו נדון על זה

זאב אלקין:  אני מציע לשמוע קודם את הלשכה המשפטית

ארבל אסטרחן: יש מכתב של חבר הכנסת רוטמן בנושא

ארבל אסטרחן:  יש הצעה דומה של חבר הכנסת צבי סוכות, גם כן תיקון לחוק המאבק בטרור בעניין קנסות בגין הנפת דגל של ארגון טרור

ארבל אסטרחן:  אם הוועדה תוכל לדון בהן ביחד ולמזג אותן, אז צריך להעביר את זה לאותה ועדה

זאב אלקין: היות שמדובר פה על חקיקה שעוסקת בסוגיית הטרור והזדהות עם ארגון טרור, לא במקרה באוטומטי, במליאה, הלשכה המשפטית המליצה להעביר את זה לוועדת החוץ והביטחון

זאב אלקין:  בזמנו, העברה של חוק דומה לוועדת החוקה הייתה גם בניגוד לעמדת הייעוץ המשפטי, ולכן לדעתנו צריך לקחת את החוק הזה לוועדת החוץ והביטחון ולהעביר את ההוא חזרה לוועדת החוץ והביטחון

זאב אלקין:  זה מקומו הטבעי וזה משכנו הטבעי

עמית הלוי: אבל ב-2016 כל הדיון על חוק הטרור היה בוועדת החוקה

ארבל אסטרחן: חוק המאבק בטרור נופל קצת בין ועדת החוץ והביטחון, הוועדה לביטחון לאומי וחוקה

ארבל אסטרחן:  נכון שבזמנו הוא נחקק בוועדת החוקה, אבל אז לא הייתה הוועדה לביטחון לאומי

ארבל אסטרחן:  כל פעם הדבר הזה מתעורר ואנחנו רואים באיזה היבטים ההצעה מתמקדת

ארבל אסטרחן:  בנסיבות כאלה נכון שההצעות יעברו ביחד

אופיר כץ: אז אין התייעצות סיעתית

זאב אלקין: אין התייעצות סיעתית

זאב אלקין:  אני השתכנעתי

אופיר כץ: אני עובר להצבעה

אופיר כץ:  מי בעד ההצעה? מי נגד? מי נמנע?     

אופיר כץ: בעד – 8 נגד – אין נמנעים - 1 ההצעה נתקבלה

אופיר כץ: אם כך, הצעת החוק תועבר לוועדת החוקה, חוק ומשפט

אופיר כץ: הנושא הבא: הוספת ממלאי-מקום – בוועדת החוקה, חוק ומשפט – מוצע כי חבר הכנסת עמית הלוי יכהן כממלא-מקום קבוע מטעם סיעת הליכוד; בוועדת הבריאות –מוצע כי חברת הכנסת מירב בן ארי תכהן כממלאת-מקום קבועה מטעם סיעת יש עתיד

אופיר כץ: אני מציע לסיים עם הקמת הוועדה המשותפת

אופיר כץ:  סגרתם?     

זאב אלקין: יש לנו בקשה לשינוי

אופיר כץ: אני מציע שנצביע על זה לפי ההרכב המוצע וביום ראשון נעשה את ההחלפה

זאב אלקין: לא, זה לא בסדר

זאב אלקין:  הייתם צריכים לתאם, תמיד מתאמים

אופיר כץ: אני לא אומר לך לא, אנחנו נתאם

אופיר כץ:  מה שאתה מבקש עכשיו זה לעכב את ההקמה

אופיר כץ:  אני לא רוצה לעכב את ההקמה ולכן תחליטו ביניכם, עם המגבלות של שתי הוועדות, ואנחנו נחליף ביום ראשון

זאב אלקין: "תחליטו ביניכם", מי?     

אופיר כץ: אתם באופוזיציה

אופיר כץ:  אתם רוצים להחליף מישהו שרשום פה, נכון?     

זאב אלקין: זה כל סיעה

זאב אלקין:  זה אומר שבמקום סיעה מסוימת שבאה ממדע, צריך לשים אותנו ממדע וכו'

אופיר כץ: אני לא אתחיל

אופיר כץ:  אני רק רוצה להקים אותה וביום ראשון נעשה את השינוי שאתם רוצים, את ההחלפה

זאב אלקין: אבל ברגע שהקמת, אף אחד לא ירצה להתחלף

אופיר כץ: מה זאת אומרת? אני נותן לך התחייבות

ארבל אסטרחן: יש כרגע בקשה מסוימת על השולחן לגבי הוועדה המשותפת הזאת

זאב אלקין: אני רוצה שיהיה לי שם חבר, בתיאום איתי

אופיר כץ: אבל גם אי אפשר את מה שאתם רוצים

זאב אלקין: נכון, צריך לתאם את זה

זאב אלקין:  בדיוק בשביל זה מתאמים לפני שמביאים לפה

זאב אלקין:  לא דיברתם אפילו עם הסיעה הראשית של האופוזיציה

זאב אלקין:  אם היו שואלים אותנו, היינו מסדרים את זה בינינו

אופיר כץ: אני מציע שנצביע ונחליף ביום ראשון

זאב אלקין: זה לא בסדר

אופיר כץ: אני אחליף

אופיר כץ:  אני לא אמנע את ההקמה של הוועדה ואני גם לא אכפה עליכם את הנציגים

אופיר כץ:  נעשה את זה ביחד ותחליפו

זאב אלקין: כמו שאומרים לך שזה קשה עכשיו, אז אחרי שהקמת – זה פי עשרה

אופיר כץ: אתה רוצה שאני אעשה את זה עכשיו בלי מתן כהנא? כי אמרת שמי שיהיה בפנים לא ירצה לצאת

זאב אלקין: זה לא בגלל מתן

זאב אלקין:  הבעיה שלי היא מול סיעות אחרות

זאב אלקין:  אחרי ההקמה הסיעות לא ירצו להתחלף, לא ירצו לשנות

אופיר כץ: בואו נוסיף אחד ואחד, ואז תוסיף ותוריד

זאב אלקין: אין לי בעיה שתוסיפו אחד, אבל אז השאלה כמה מקומות מגיעים לנו

אופיר כץ: זה בסדר שניים – גם אורית וגם מתן?     

זאב אלקין: כן

אופיר כץ: רק שלא יבואו אליי אחר כך יש עתיד ויטענו למה נתתי

זאב אלקין: אתה שואל אותי? אני לא יודע

זאב אלקין:  אני לא חייב שניים, מספיק לי אחד

אופיר כץ: אוקיי

אופיר כץ:  חברי ועדת חוקה – לגבי איזוק אלקטרוני, מישהו מכם רוצה להיות בוועדה המשותפת? אם לא, אני שם את קלנר

אופיר כץ:  אם כך, נקבע שקלנר יהיה

ארבל אסטרחן: אני רוצה להסביר

ארבל אסטרחן:  חוק סדר הדין הפלילי (סמכויות אכיפה  - מעצרים), כולל פרק שעניינו מעצר בפיקוח אלקטרוני

ארבל אסטרחן:  יש שם שתי הוראות שנוגעות לוועדה משותפת

ארבל אסטרחן:  סעיף 22יא אומר: השר רשאי, בהסכמת שר המשפטים ובאישור ועדה משותפת לוועדת המדע והטכנולוגיה ולוועדת החוקה חוק ומשפט של הכנסת, להתקין תקנות לביצועו

ארבל אסטרחן:  ויש הוראה נוספת שאומרת: השר, בהסכמת שר האוצר, בהתייעצות עם שר המשפטים ובאישור ועדה משותפת לוועדת המדע והטכנולוגיה ולוועדת החוקה חוק ומשפט של הכנסת, יקבע בצו מספר מרבי של מפוקחים שניתן לפקח עליהם בעת ובעונה אחת בפיקוח אלקטרוני

ארבל אסטרחן:       הגיעה עכשיו בקשה לשנות את מספר המפוקחים ולכן נדרש להקים את הוועדה המשותפת

ארבל אסטרחן:  מאחר שהחוק אומר שזה משותפת למדע וחוקה – מדע היא זו שנזכרת ראשונה ולכן היו"ר צריך להיות מבין חברי ועדת המדע

אופיר כץ: אני אקרא את הבקשה: מוצע להקים ועדה משותפת לוועדת המדע והטכנולוגיה ולוועדת החוקה, חוק ומשפט בהתאם לסימן ג'1 לחוק סדר הדין הפלילי (סמכויות אכיפה – מעצרים), התשנ"ו–1996, שכותרתו "מעצר בפיקוח אלקטרוני"

אופיר כץ:       הוועדה תהיה בת 12 חברים, שישה חברים מכל ועדה, לפי ההרכב הבא: מטעם ועדת המדע והטכנולוגיה – חברי הכנסת איימן עודה – שיכהן כיו"ר; סימון מושיאשווילי; מטי צרפתי; צבי ידידה סוכות; יאסר חוג'יראת ואורית פרקש הכהן

אופיר כץ:  מטעם ועדת החוקה, חוק ומשפט – חברי הכנסת משה סעדה; יעקב אשר; יצחק קרויזר; מתן כהנא ואריאל קלנר

אופיר כץ:  טלי גוטליב, בכפוף להודעה שלי היום שהיא חוזרת לוועדת החוקה, ואז אני אציין גם את שמה בהרכב הוועדה

אופיר כץ:       מי בעד ההצעה להקמת הוועדה?      

אופיר כץ: בעד –  7 

אופיר כץ: נמנעים – אין 

אופיר כץ: ההצעה להקמת הוועדה המשותפת אושרה

אופיר כץ:       אני מודיע שהרוויזיה תתקיים בשעה 14:45

אופיר כץ:       (הפסקה)     

בועז ביסמוט: אנחנו מחדשים את הישיבה

בועז ביסמוט:  אנחנו מתכנסים לרוויזיה שביקש חבר הכנסת אלקין לסעיף 4 בסדר-היום – קביעת ועדה לדיון בהצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3393/25, של חבר הכנסת אלמוג כהן; והצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3326/25, של חבר הכנסת יצחק קרויזר

בועז ביסמוט:  הוחלט להעביר את ההצעות לוועדה לביטחון הלאומי

בועז ביסמוט:       מאחר שחבר הכנסת אלקין לא נמצא כאן, אנחנו רואים את הרוויזיה כנדחית

בועז ביסמוט:       תודה רבה לכולם, הישיבה נעולה